title: Alankomaiden historia

text: Filip II:n pyrkimykset sortaa protestantteja sekä uudistaa ja keskittää lainkäyttöä ja verotusta johtivat kapinaan vuonna 1568. Kuninkaan käskynhaltija Vilhelm Oranialainen tuli kapinan johtajaksi. Alankomaat eivät pysyneet yhtenäisinä, vaan nykyisen Belgian alueen katoliset maakunnat solmivat vuonna 1579 Atrechtin liiton, jossa ne vannoivat uskollisuutta kuninkaalle. Seitsemän pohjoista protestanttista provinssia solmivat samana vuonna Utrechtin liiton, ja vuonna 1581 niistä tuli itsenäinen Yhdistyneiden provinssien tasavalta.


title: Alankomaiden historia

text: Espanjalaiset lähettivät samana vuonna armeijan kukistamaan kapinaa. Englanti liittyi sotaan Alankomaiden puolelle vuonna 1585, ja espanjalaiset kärsivät katkeria tappioita. Yhdistyneet provinssit valloittivat osan eteläisistä provinsseista. Vuonna 1595 myös Ranska julisti sodan Espanjalle, ja Espanja joutui paineen alaisena luovuttamaan loput eteläiset provinssit Itävallan arkkiherttualle vuonna 1598. Provinssit tulivat takaisin Espanjan haltuun vuonna 1621. Sota päättyi vuonna 1648 Münsterin sopimukseen, joka oli osa Westfalenin rauhaa.


title: Alankomaiden historia

text: 1600-lukua kutsutaan Hollannin kultakaudeksi. Maan taloudellinen, tieteellinen ja kulttuurillinen kehitys oli ennennäkemätöntä. Alankomaat aloitti siirtomaiden hankinnan 1500-luvulla, ja se sai vauhtia, kun Espanja tunnusti 1648 Alankomaiden itsenäisyyden. Kauppa ja merenkulku olivat tuottoisia. Maalla on tasavaltainen hallitusmuoto, vaikkakin valtion johtajana olevan käskynhaltijan arvo oli perinnöllinen. Maa joutui 1670-luvulla Ranskan–Hollannin sotaan, joka nousi Ranskan Euroopan voimakkaimmaksi valtioksi.


title: Alankomaiden historia

text: Vallankumoussodissa ranskalaiset kuitenkin valtasivat Alankomaat, josta tuli Ranskan alainen Batavian tasavalta. Vuonna 1806 se muutettiin Napoleonin veljen Ludvigin hallitsemaksi Hollannin kuningaskunnaksi ja 1810 viimein liitettiin kokonaan senaikaiseen Ranskan toiseen keisarikuntaan.


title: Alankomaiden historia

text: Wienin kongressissa 1815 muodostettiin Alankomaiden kuningaskunta, jonka hallitsijaksi tuli Orania-Nassaun suvun Vilhelm I. Kuningaskuntaan liitettiin myös nykyinen Belgia, joka kuitenkin irrottautui itsenäiseksi kuningaskunnaksi vuonna 1830. Vilhelm I luopui kruunusta 1840 poikansa Vilhelm II:n hyväksi. Tämän seuraajaksi tuli vuonna 1849 Vilhelm III, jonka jälkeen valtaistuimelle nousi 1890 kuningatar Vilhelmiina. Luxemburg erosi itsenäiseksi kuningas Vilhem III:n kuoltua.


title: Alankomaiden historia

text: Alankomaat pysyi puolueettomana ensimmäisessä maailmansodassa. Saksan keisari Vilhelm II tuli Alankomaihin maanpakoon sodan loppuvaiheissa.


title: Alankomaiden historia

text: Alankomaat julistautui puolueettomaksi myös toisen maailmansodan puhjetessa. Saksalaiset kuitenkin miehittivät maan vuonna 1940, jolloin kuningasperhe ja hallitus pakenivat Lontooseen. Alankomaat vapautettiin vasta vuonna 1945. Sodan päätyttyä kuningatar Vilhelmiina palasi takaisin vuonna 1945 ja luopui kruunusta 1948 tyttärensä Julianan hyväksi.


title: Alankomaiden historia

text: Vuonna 1949 perustettiin sotilasliitto Nato ja Alankomaat liittyi siihen luopuen näin puolueettomuudestaan. Vuonna 1959 löydettiin Groenegenista maakaasua.


title: Alankomaiden historia

text: Alankomaat on vallannut runsaasti maata merestä. Vuoden 1953 Pohjanmeren tulvassa 1 800 ihmistä hukkui.


title: Alankomaiden historia

text: Vuoden 1967 vaalit voitti uusi puolue, Demokratia ’66. Suriname itsenäistyi vuonna 1975.


title: Alankomaiden historia

text: Juliana luovutti valtaistuimen vuonna 1980 tyttärelleen Beatrix’lle.


title: Alankomaiden historia

text: Yhteisvaluutta euro otettiin käyttöön vuonna 2002. Samana vuonna murhattiin ulkomaalaisvastainen poliitikko Pim Fortuyn.


title: Alankomaiden historia

text: Alankomaiden joukot lähtivät Irakiin vuonna 2003. Alankomaat lähetti myös sotilaita osana Naton joukkoja Afganistaniin vuonna 2006 ja kutsui ne kotiin 2010.


title: Skalaari

text: Skalaari on matematiikassa ja fysiikassa olio, joka ei muutu koordinaatiston muunnoksissa. Skalaareja ovat esimerkiksi lukumäärä, massa tai sähkövaraus.


title: Skalaari

text: Skalaari on erikoistapaus tensorista. N-ulotteisessa avaruudessa k. kertaluvun tensorilla on formula_1 komponenttia. Skalaari on 0. kertaluvun tensori, ja vektori 1. kertaluvun tensori. Skalaarilla voidaan esimerkiksi kuvata vektorin formula_2 pituutta.


title: Centurion

text: Centurion oli Britannian toisen maailmansodan jälkeen käyttöön otettu taistelupanssarivaunu, jota pidetään yhtenä parhaista Britanniassa valmistetuista panssarivaunuista. Suunnittelu tapahtui sodan aikana, mutta vaunu ei ehtinyt mukaan taisteluihin. Vaunun prototyyppi valmistui vuonna 1945. Ensimmäisissä vaunuissa oli 76,2 mm O.Q.F 17-pounder -kanuuna, joka korvattiin ensin 83,4 mm 20-naulaisella ja myöhemmin kuuluisalla Vickersin 105 mm L7:llä. Korean sodassa vaunu osoittautui suorituskyvyltään paremmaksi kuin silloiset yhdysvaltalaiset ja neuvostoliittolaiset vaunut.


title: Centurion

text: Centurion-taistelupanssarivaunujen tuotanto päättyi vuonna 1962, jolloin arviolta 4 500 vaunuyksilöä oli ehditty valmistaa. Centurion on palvellut myös Israelin sodissa. Vaunua myytiin useaan eri maahan ja pieni määrä Centurioneja säilyi käytössä 1990-luvulle asti. Israelin puolustusvoimilla IDF:lla oli Centurioneja käytössä vielä 2006 pioneeripanssarivaunuina. Yksi keskeinen syy tämän vaunutyypin saavuttamalle arvostukselle oli sen helppo muunneltavuus eli kehityskelpoisuus. Etelä-Afrikan asevoimat käyttää edelleen Olifant-taistelupanssarivaunua, joka on kehitelty Centurionin pohjalta.


title: Centurion

text: Vaunutyypistä tehtiin lukuisia eri muunnosversioita, kuten AVRE- ja siltavaunut. Muunnetuista vaunutyypeistä esimerkiksi amfibioevakuointivaunu oli käytössä niinkin myöhään kuin Falklandin sodassa.


title: Viesker

text: Viesker (s. 20. kesäkuuta 1989, Muurame) on suomenhevosravuri ja jalostusori. Eero Luukkasen kasvattama ori on menestynein suomalainen kylmäveriravuri. Ori voitti ohjastajanaan Kaarlo Ahokas ravikuninkuuden viisi kertaa vuosina 1996–2000. Vieskerin isä on Vokker ja emänisä Jaska. Viesker oli ensimmäinen suomenhevonen, joka alitti kilometriajan 1.20. Ennätysaika oli Suurmestaruus-kilpailussa Mikkelissä 13. heinäkuuta 2002 autolähetyksestä juostu 1.19,9. Viesker on myös ensimmäinen suomenhevonen, jonka palkintosumma ylitti miljoonan euron rajan.


title: Viesker

text: Viesker starttasi vuosina 1993–2004 169 kertaa saavuttaen 136 voittoa, 17 kakkossijaa ja 3 kolmossijaa. Palkintosummaksi kertyi yhteensä 1 154 422 euroa. Vieskerin ennätys on vuonna 2002 juostu 1.19,9aly (tasoitusennätys 1.22,5ly vuodelta 1999). Viesker valittiin vuoden hevoseksi vuosina 1996–1999.Viesker hyväksyttiin kantakirjaan I-palkinnolla 6-vuotiaana vuonna 1995. Kantakirjan L3-jälkeläisluokkaan se merkittiin I-palkinnolla vuonna 2003 ja valioluokkaan vuonna 2010. Hyvien jälkeläisnäyttöjen johdosta sille on myönnetty jatkuva siitokseenkäyttöoikeus.


title: Viesker

text: Vieskerille on vuosina 2007-2016 syntynyt 1434 jälkeläistä, joista suurimmat, yli sadan varsan ikäluokat vuosina 1998, 1999, 2005 ja 2009. 756 Vieskerin jälkeläistä on kilpaillut raveissa ja ne ovat yhteensä voittaneet 9 820 373 euroa.


title: Viesker

text: Yksittäisistä jälkeläisistä yksitoista on voittanut yli satatuhatta euroa, muun muassa kaksinkertainen ravikuningatar B. Helmiina ja hallitseva Ravikuningas Vitter. Jälkeläisten kesken parhaat auto- ja tasoitusennätykset ovat oriin Vitter 1.18,5aly ja oriin Boker 1.21,4ke.


title: Viesker

text: Viesker lopetti siitostoiminnan vuonna 2017. Vieskerillä on enemmän jälkeläisiä kuin millään muulla suomenhevosella.


title: Vokker

text: Vokker (1969–2000) oli suomalainen ravihevonen. Tummanrautias 153 senttimetriä korkea suomenhevosori osallistui kilpailu-uransa aikana ravikuninkuuskilpailuun monta kertaa. Parhaimmillaan se sijoittui toiseksi vuosina 1980 ja 1981. Vokkerin voittosummaksi kertyi 170 412 euroa. Startteja ori juoksi yhteensä 249 sijoituksin 82–59–36. Ennätyksekseen Vokker juoksi 22,3aly–25,1ly.


title: Vokker

text: Vokker on kantakirjattu I palkinnolla. Rekisteröityjä jälkeläisiä sillä on 935 (syntyneet vuosina 1976–2001). Jälkeläisistä kuuluisin on viisinkertainen ravikuningas Viesker.


title: Freyr

text: Freyr (myös Frej tai Fröj) on skandinaavisessa mytologiassa rauhan, rikkauden, hedelmällisyyden, viljasadon, auringon ja sateen jumala.


title: Freyr

text: Freyr on on meren jumala Njordin poika ja rakkauden jumalattaren Freijan veli. Freyrin vaimo on Gerda. Freyr asuu Alfheimissa keijukaisten kanssa. Hän on vaanien ylin jumala ja yksi suosituimmista jumalista. Häntä kutsutaan usein ”maailman jumalaksi”. Freyr omistaa "Skidblander"-laivan ja Gyllenvorst-karjun, jolla hän ratsastaa taistelussa. Freyrin miekka on ylivertainen ja heiluttaa itse itseään.


title: Freyr

text: Vuoden viimeisenä päivänä syötiin muinaisina aikoina usein Freyrille omistettu karju.


title: Daniel Legrand

text: Daniel Legrand (1783 Sveitsi – 1859 Alsace, Ranska) oli teollisuusjohtaja, joka tuli tunnetuksi monista vetoomuksistaan, joita hän kirjoitti sveitsiläisille, saksalaisille, ranskalaisille ja brittiläisille valtiopäämiehille sekä virkamiehille. Vetoomuksillaan hän tavoitteli kansainvälistä lainsäädäntöä säätelemään työelämää, jotta työntekijöiden oloja saataisiin parannettua. Tästä syystä Legrand yhdistetään myös Kansainvälisen työjärjestön (ILO) historiaan.


title: Cunard Line

text: Cunard Line (entinen "Cunard White Star Line") on brittiläinen laivanvarustamo, joka liikennöi Ison-Britannian ja Pohjois-Amerikan välillä.


title: Cunard Line

text: Cunard Linen päämaja sijaitsee Santa Claritassa, Kaliforniassa, Yhdysvalloissa ja Lontoossa Isossa-Britanniassa. Princess Cruisesilla on samassa rakennuksessa päämaja.


title: Cunard Line

text: Cunard Line perustettiin vuonna 1838 kanadalaisen laivamagnaatin Samuel Cunardin johdolla. Aluksi yrityksen nimi oli "British and North American Royal Mail Steam Packet Company". Yhtiö sai luvan postin kuljetukseen Ison-Britannian ja Pohjois-Amerikan välillä, minkä vuoksi sen laivat saivat liittää nimensä eteen tunnuksen RMS ("Royal Mail Steamship"). Myöhemmin yhtiö vaihtoi nimekseen "Cunard Steamships Limited", ja siitä kasvoi yksi maailman suurimmista laivayhtiöistä.


title: Cunard Line

text: Vuonna 1934 Cunard Line ja sen kilpailija White Star Line yhdistyivät. Fuusion tuloksena syntyi "Cunard-White Star Limited", josta Cunard Line omisti 62 % ja White Star Line 38 %. Vuonna 1947 Cunard Line osti White Star Linen osuuden, ja 31. joulukuuta 1949 Cunard Line osti hallintaansa sekä White Star Linen toiminnan että sijoitukset. Tämän jälkeen varustamon nimi muutettiin takaisin Cunard Lineksi.


title: Cunard Line

text: Cunard Line alkoi kärsiä tappioita 1950-luvulla, kun Atlantin yli ryhdyttiin matkustamaan lentokoneilla. 1900-luvun lopussa yhtiön liikennettä Atlantilla hoiti lähinnä vain "Queen Elizabeth 2" (QE2). Vuonna 2004 "Queen Elizabeth 2" siirtyi risteilykäyttöön, ja Atlantin reitillä alkoi liikennöidä RMS "Queen Mary 2" (QM2). "Queen Mary 2" oli maailman suurin valtamerilaiva, kunnes vuonna 2006 valmistui "Freedom of the Seas", josta tuli vuorostaan maailman suurin valtamerilaiva.


title: Cunard Line

text: Cunard Line on nykyisin osa Carnival Corporation & Plc -yhtiötä.


title: Vilhelm II

text: Vilhelm II voi tarkoittaa seuraavia hallitsijoita:


title: Vilhelm I

text: Vilhelm I voi tarkoittaa:


title: Luettelo Espanjan ympäriajon voittajista

text: Taulukossa Espanjan ympäriajon voittajat vuodesta 1935. Kultaista paitaa "Jersey de oro" kantaa kokonaiskilpailun johtaja. Paras mäkimies pitää oranssia paitaa "Jersey de naranja" ja pistekilpailun paras sinistä paitaa "Jersey de azul", jossa on kuviona keltaisia kaloja. Lisäksi jaetaan valkoinen yhdistelmäkilpailun johtajan paita "Jersey de blanco". Paras mäkimies on palkittu alusta alkaen. Pistekilpailu tuli mukaan vuonna 1945 ja yhdistelmäkilpailu oli mukana vuosina 1987–1993 sekä jälleen vuodesta 2002 alkaen.


title: Mary McAleese

text: Mary Patricia McAleese (iiriksi Máire Pádraigín Mhic Ghiolla Íosa, s. 27. kesäkuuta 1951, Belfast) toimi Irlannin kahdeksantena presidenttinä. McAleese valittiin Irlannin presidentiksi ensimmäisen kerran vuonna 1997 ja uudestaan (ilman vastaehdokkaita) vuonna 2004. Vuonna 2011 hän ei voinut enää asettua ehdolle. Häntä seurasi virassa Michael D. Higgins. Ennen valintaansa presidentiksi McAleese toimi lakinaisena, journalistina ja tutkijana yliopistossa.


title: Mystiikka

text: Mystiikka (kreikan sanasta "μυω", "muo", ’vaikeneminen’) on jumaluuden välittömään yhteyteen pyrkivä uskonnollisen elämän muoto. Mystiikka tarkoittaa elämäntapaa, jossa pyritään saavuttamaan välitön yhteys Jumalaan tai jumalaan, perimmäinen todellisuus tai henkinen totuus.Uskonnolliset mystikot yleensä ajattelevat, että jokapäiväisten ilmiöiden takana on olemassa syvempi, perustavampi olemassaolon taso. Tästä tasosta voidaan käyttää useita eri nimityksiä, kuten jumala, äärimmäinen todellisuus, universaali läsnäolo, voima tai prinsiippi, ja se on mahdollista kokea suoraan. Tämä kokemus voi olla ekstaattinen ilmestys, theosis, jumaluuden tai universaalin prinsiipin suora kokeminen, nirvana, valaistuminen, satori, samadhi ja niin edelleen. Usein tähän liittyy myös tuntemus itsen kadottamisesta ja yhteydestä kaikkeuteen, sekä tunne rauhasta, ilosta ja siunauksesta.


title: Mystiikka

text: Mystisismi käsitetään usein uskonnolliseksi ilmiöksi, mutta mystisiksi kutsuttuja kokemuksia voi tapahtua riippumatta uskonnon harjoittamisesta tai henkilön uskonnollisuudesta. Tällainen kokemus voi olla yllättävä ja tapahtua täysin ennakoimattomasti. Mystisen kokemuksen voi aiheuttaa myös taiteellinen tai tieteellinen innoitus tai jopa psyykkinen häiriö. Selittämättömyys on mystiselle kokemukselle ominaista, ja mystisiä kokemuksia onkin usein vaikea pukea sanoiksi. Sanaa "mystiikka" voidaan käyttää tarkoittamaan mystisten kokemusten tietoista ja järjestelmällistä etsintää. Mystiseen kokemukseen päästäkseen mystikko yleensä käyttää tiettyjä menetelmiä, joita voivat olla muun muassa mietiskely, jooga, askeesi, paasto, rukous tai mantra.


title: Mystiikka

text: Jos mystikko on jonkin uskonnollisen lahkon, järjestön tai sääntökunnan jäsen, hän saattaa ylittää tavalliset uskontoon kuuluvat rituaalit ja dogmit, ja käyttää yleisempää lähestymistapaa. Tämän vuoksi eri uskontojen mystiset suuntaukset ovat usein olleet vapaamielisten ihmisten suosiossa ja kunnioituksen kohteena. Kristillisessä mystiikassa pyritään jumalyhteyteen eli "unioon" kontemplaation kautta.


title: Mystiikka

text: Yleiskielessä mystiikalla voidaan tarkoittaa myös salaperäisyyttä ja -myhkäisyyttä.


title: Mystiikka

text: Mystiikkaan kuuluvat mystinen kokemus, mystisen kokemuksen seurausvaikutukset, rituaalinen toiminta, intellektuaalinen ulottuvuus sekä uskonnollisen tradition merkitys.


title: Mystiikka

text: Mystiikan keskeinen osa on mystinen kokemus. Siitä on olemassa useita määritelmiä. Uskontotieteilijä Antoon Geelsin (2009) määritelmä, Robert S. Ellwoodin (1980) määritelmää soveltaen:


title: Mystiikka

text: William James kuvaa mystistä kokemusta seuraavasti:


title: Mystiikka

text: Joskus myös uskonnolliset näyt ja kuuloelämykset luetaan mystisiin kokemuksiin. Toisaalta mystikot itse pitävät tällaisia näkyjä ja kuuloelämyksiä vähämerkityksisinä. Näyillä ja kuuloelämyksillä on myös jokin sisältö, mitä mystisillä kokemuksilla ei ole.


title: Mystiikka

text: Neurotieteilijät ovat esittäneet erilaisia teorioita mystisten kokemusten synnyn syistä, mutta asiaa ei ole tutkittu vielä kovinkaan paljon. Yhden teorioiden ryhmän mukaan mystiset ajatukset syntyvät aivojen tietyn alueen aktivoitumisessa, ja toisen ryhmän mukaan ne syntyvät estojen poistumisen kautta. Tutkimuksissa on havaittu, että mystiset kokemukset lisääntyvät, kun ihmisaivojen otsa- ja ohimolohkojen rajoittavat toiminnot eivät toimi normaalisti. Niiden estojen purkautuessa ihminen mahdollisesti etsii hämmentäville kokemuksille yliluonnollisia selityksiä.


title: Mystiikka

text: Rituaaliseen toimintaan kuuluvat eri tiet, joiden tarkoituksena on päämäärän toteuttaminen eli mystinen elämys. Tällaisia rituaalisia toimintoja ovat esimerkiksi askeesi tai mystiset tekniikat kuten meditaatio ja toistava rukous.


title: Mystiikka

text: Intellektuaalinen ulottuvuus liittyy siihen, miten mystikko itse pohtii ja muovaa kokemustaan. Tästä voidaan lukea mystikkojen omista kirjoituksista.


title: Mystiikka

text: Traditioaspekti eli uskonnonhistoriallinen uskonnollinen traditio on se traditio, johon mystikko kuuluu ja jota hän käyttää tulkitakseen elämystään.


title: Mystiikka

text: Mystikko näkee maailman erilaisen 'linssin' läpi kuin tavanomaisissa kokemuksissa, ja tämä voi olla merkittävä este mystiikkaa ja mystisiä opetuksia tutkiville. Kuten runoudessa, mystiikassa käytetyt ilmaisut ovat usein esoteerisia, peittäviä, yksinkertaistettuja tai monivivahteisia, ja niiden merkitys jää ulkopuoliselle hämäräksi. Mystikko itse katsoo käsittäneensä ne täysin selvästi. Kuten Daodejing (Wade-Giles: Tao te ching) sanoo:


title: Mystiikka

text: Kirjassaan "Kabbala", Gershom Scholem sanoo: "Kabbala ei ole yksi järjestelmä, jonka periaatteet voisi selittää helposti tai suoraviivaisesti, vaan se käsittää useita toisistaan eroavia, ja usein jopa toisilleen vastakkaisia lähestymistapoja." (Scholem, 1974)Mystisismi ja nykyaikainen (analyyttinen) filosofia ovat toisilleen vastakkaisia. Mystisismi on kokemuksellista ja kokonaisvaltaista, ja mystiset kokemukset ovat yleensä ilmaisun ulottumattomissa, kun taas nykyaikainen filosofia on analyyttistä, kielellistä ja pelkistävää. Läpi historian mystinen ja filosofinen ajattelu ovat olleet läheisesti yhteydessä toisiinsa. Platon ja Pythagoras, ja pienemmässä määrin Sokrates, sisällyttivät selviä mystisiä osia opetuksiinsa. Myös useat kuuluisista kristityistä mystikoista olivat samalla huomattavia filosofeja, ja Buddhan sutrissa sekä Adi Sankaran teoksessa "Viveka Chudamani" (erityisesti buddhalaisuuden ja Advaitan hindulaisuuden perusteksteissä) mystisiä ajatuksia käsitellään hyvin erittelevästi.


title: Mystiikka

text: Välirikko mystisismin ja nykyajan filosofian välillä johtuu tieteellisestä ajattelusta: useat luonnontieteistä vaikutteita saaneet filosofien koulukunnat pitävät yksilöllistä kokemusta merkityksettömänä. Analyyttisesta filosofiasta poikkeavalla mannermaisella filosofialla on taipumusta käsitellä mystisismiin läheisesti liittyviä kysymyksiä, kuten olemassaolon yksilöllistä kokemusta eksistentialismissa.


title: Mystiikka

text: Keskittyminen kysymykseen mystisestä kokemuksesta johtaa ristiriitaan ontologian kanssa. Mystistä ontologiaa harvoin perustetaan yksityiskohtien varaan, vaan usein se koostuu yleistävistä tai läsnäoloon viittaavista ilmaisuista, kuten "Atman on Brahman", "Jumala on rakkaus " tai "On vain yksi ilman toista". Joskus se on esitetty negatiivisin termein, kuten esimerkiksi Hindu traditiossa, jossa sana Brahman on yleensä määritelty "jumalaksi 'ilman' luonteenpiirteitä tai tuntomerkkejä". Buddhalainen opetus nimenomaan välttää rohkaisemasta ontologisiin käsityksiin, taolainen ajattelu taas sanoo että ontologia on tiedetty mutta sanoin kuvaamaton, ja useat 'psykologiset' koulut - Carl Jungin jälkeen perustetut henkiset koulut sekä Husserlista juotuvat filosofiset koulut - selittävät asiaa enemmänkin aistimuksen muutoksena tietoisuudessa, kuin sen yhdistymisenä johonkin ulkoiseen todellisuuteen.


title: Mystiikka

text: Tietoteorian peruskysymyksiin on mystiikassa vastattu mystisillä kokemuksilla. Siten mystisismissä ei ole keskitytty niinkään järkeen perustuville menettelytavoille, jolla luoda selvä yhteys ontologian ja epistemologian välille, vaan enemmänkin löytämään keinoja joilla saada aikaan suora aistimus.


title: Mystiikka

text: Fenomenologia on filosofioista ehkä kaikkein lähimpänä mystistä ajattelua, ja jakaa sen kanssa monia ongelmia. Husserlin fenomenologia esimerkiksi, pitää kiinni samasta 'ensimmäisestä' persoonasta eli kokemuksellisesta asenteesta, jota myös mystikot yrittävät saavuttaa: Hänen ajatuksensa fenomenologisesta lajittelusta sulkee pois olettamukset tai kysymykset yli-sielullisesta olemassaolosta tai sen havaitsemisesta ilmiönä .


title: Mystiikka

text: Martin Heidegger menee askeleen pidemmälle, mieluummin kuin vain lajittelisi ilmiöitä ja siten poissulkisi ontologiset kysymykset, hän väittää että vain olemassaolo on ontologisesti totta, ja siten vain itsen tutkiminen ja kokeminen voi johtaa aitoon olemassaoloon.


title: Mystiikka

text: Fenomenologia ja useimmat mystisyyden muodot eroavat siinä, että ne ymmärtävät kokemuksen eri tavoin. Fenomenologia juontaa angstista tai (eksistentiaalisesta kauhusta), joka nousee todellisuuden 'tyhjyyden' käsittämisestä, mystikot sen sijaan, puhuvat yleensä rauhasta tai siunauksesta, joka johtuu heidän aktiivisesta yhteydestään 'todellisuuteen'.


title: Mystiikka

text: Teismissä ja panteismissa metafyysiset järjestelmät usein ymmärretään yksilön mystisenä yhteytenä jumalaan. Nämä subjektiiviset asiat voidaan ymmärtää muun muassa näkyinä, unelmina, ilmestyksinä tai ennustuksina.


title: Mystiikka

text: Tuomas Akvinolainen, kristitty mystikko 1300-luvulla, määritteli asian sanoin "cognitio dei experimentalis" (kokemuksellinen tieto jumalasta). Katolisuudessa mystinen kokemus yleensä nähdään askeettisuuteen liittyvänä jumalallisena ilmoituksena.


title: Mystiikka

text: Valaistuminen on tulemista tietoiseksi itsestä havainnon kautta. Tarkkailemalla itseämme ilman kiinnittymistä, voimme saada tietoa itsemme prosesseista ilman että olemme osana prosessia. Tämä auttaa yksilöä olemaan harmonisemmassa kanssakäymisessä ympäristönsä ja muiden ihmisten kanssa.


title: Mystiikka

text: Kuten Sun Tzu sanoi: "Jos tunnet vihollisen ja itsesi, sinun ei tarvitse pelätä edes sataa taistelua. Jos tunnet itsesi mutta et vihollista, jokaista voittoa kohden kärsit tappion. Jos et tunne kumpaakaan, häviät varmasti." Sun Tzu, Sodankäynnin taito


title: Mystiikka

text: Kuoleman jälkeiselle elämälle voidaan antaa kolme erilaista termiä: nirvana (loppuminen), moksha (vapautuminen) ja taivas (yleensä käsitetty jumalan ja hyvien henkien olinpaikaksi). Kaikki nämä ovat uskontokeskeisiä, ja siksi ne määritellään eri tavoilla.


title: Mystiikka

text:
Stanford Encyclopedia of Philosophy määrittelee neljä yleistä tapaa mystisille ja uskonnollisille kokemuksille:
Kokemus tyhjyydestä, tai olemattomuudesta tietyissä mystisissä traditioissa, on esimerkki introvertistä kokemuksesta.


title: Mystiikka

text: Erityisesti Abrahamiin perustuvat uskonnot käsittävät sielun olevan jokaisessa yksilössä, jolla on suuri hengellinen merkitys. Kristillisessä mystiikassa on vaihtelevia lähestymistapoja jumalan, sielun ja yksilön suhteesta.


title: Mystiikka

text: Kveekarit näkevät sielun sisäisenä valona, luontaisena jumalan läsnäolona yksilössä. Muissa protestanttisissa lahkoissa kuten myös katolisuudessa ja itäisessä ortodoksisuudessa tehdään selkeämpi ero yksilön sielun ja Jumalan välille, joka johtuu uskosta, että sielun pelastuminen ja yhtyminen Jumalaan tapahtuu kuoleman jälkeisessä ylösnousemuksessa, mutta kuitenkin vanhurskaus on mahdollista tässä elämässä. Kristityt mystikot etsivät tätä tilaa intensiivisen rukouksen, askeettisuuden, monastisuuden tai jopa lihan rankaisemisen kautta.


title: Mystiikka

text: Katolinen käsitys on, että ihminen saa kasteessa Pyhän Hengen, joka ikään kuin asuu ihmisen sielussa. Pyhimykset ja muut autuaat ovat siinä määrin tämän Hengen vaikutuksen alaisia, että heidän kauttaan voi tapahtua ihmeitä ja profetointia.


title: Mystiikka

text: Islam jakaa tämän näkemyksen erillisestä sielusta, mutta ei keskity niin paljon ylimaallisiin voimiin, vaan tähdentää Allahin muistamisen (dhikr, zikr) merkitystä, joka on yksilön synnynnäinen ja alkuperäinen yhteys Allahin armoon. Perinteisessä islamissa tätä yhteyttä ylläpitävät enkelit, jotka välittävät Jumalan tahdon. Vain profeetoilla on kyky nähdä ja kuulla heidät suoraan.


title: Mystiikka

text: Suufilaisuudessa Jumala voidaan nähdä suoraan universaalina rakkautena, joka kattaa koko universumin. 'Dhikr', eli hengityksen ja liikkeen säätelyyn perustuva rukousseremonia sufilaisuudessa merkitsee rakkauden jumalallisten tilojen muistamista, ja sufit ovat kuuluisia erityisesti taiteellisesta suunnasta, jonka he usein ottavat palvonnassaan.


title: Mystiikka

text: Itämaiset filosofiat, kuten hindulaisuus, buddhalaisuus ja taolaisuus etsivät keinoa (moksha) poistaa ego eli itsekäs minuus, jotta ihminen voisi kokea ykseyttä perimmäiseen todellisuuteen (yleensä Brahman tai Ishvara). Veedalaisen tradition mystisissä näkökulmissa Atmanin (osin länsimaista sielu-käsitettä vastaava) sanotaan olevan identtinen eli yhtä Brahmanin kanssa. Hindulaisuudessa mystinen harjoitus tähtää Jumaloivallukseen, jota myös kutsutaan Itseoivallukseksi.


title: Mystiikka

text: Buddhalaisuus opettaa, että kaikki kärsimys (dukkha) maailmassa saa alkunsa kiintymisestä tai halusta objekteihin tai asioihin. Anatta-oppi esittää että sielu, tai aistimus muuttumattomasta koossapitävästä itsestä, on mentaalinen konstruktio johon yksilö voi samaistua, ja on siten yksi kärsimyksen lähde. Perinteinen buddhalaisuus lajittelee eri jumaluudet ja kunnioitetut olennot, mutta mystiset buddhalaiset lahkot välttävät sitä, ja joissain tapauksissa kieltävät pysyvän ja muuttumattoman sielun tai olennon olemassaolon.


title: Mystiikka

text: Taolaisuudessa ei keskitytä sieluun, vaan daoon (Wade-Giles: tao) – ”tiehen” tai ”polkuun”. Taolaisuuden mukaan ihmisellä on taipumus muodostaa itselleen dualismeja. Taolaisen mystisen harjoituksen päämäärä on palautua ja mukautua alkuperäiseen kokonaisuuteen (Daodejing).


title: Mystiikka

text: Pohjanmaalla vaikuttanut uskonnollinen liike 1700-luvun loppupuolelta 1800-luvun puoliväliin, jonka kannattajia kutsuttiin "mystikoiksi". Mystikot käänsivät ja kopioivat runsaasti Ruotsista toimitettua mystistä kirjallisuutta.


title: Mystiikka

text: Viime vuosikymmeninä kiinnostus niin kristillistä kuin ei-kristillistä mystiikkaa kohtaan on noussut. Samoin on sitä koskeva tieteellinen tutkimus lisääntynyt. Joskus mystiikasta käytetään tieteellisessä kontekstissa nimitystä spiritualiteetti.


title: Mystiikka

text: Esimerkkejä suuntauksista ja filosofioista, joissa on vahvoja vaikutteita mystisismistä:


title: Sun Dial

text: Sun Dial on psykeedelistä rockia soittava brittiläinen yhtye. Sen perusti kitaristi-laulaja Gary Ramon vuonna 1990.


title: Sun Dial

text: Sun Dialin edeltäjä oli Ramonin 1980-luvulla perustama The Modern Art, joka ei esiintynyt julkisesti kertaakaan, mutta julkaisi muutamia studioalbumeja. Sun Dialin ensimmäinen albumi "Other Way Out" julkaistiin vuonna 1990.


title: Bodenjärvi

text: Bodenjärvi (, ) on Sveitsin, Saksan ja Itävallan rajalla sijaitseva järvi, jonka kautta virtaa Rein. Se on Keski-Euroopan kolmanneksi suurin järvi Balatonin ja Genevenjärven jälkeen. Järvi on 63 kilometriä pitkä ja leveimmillään melkein 14 kilometriä leveä. Järven syvin kohta on 254 metriä. Bodenjärvi koostuu kahdesta järvestä ja niiden välisestä lyhyestä joesta.


title: Bodenjärvi

text: Bodenjärvi sijaitsee Alppien pohjoispuolella 395 metrin korkeudessa. Sillä on rantaviivaa Sveitsin, Saksan ja Itävallan puolella. Järvi on muodostunut kahdesta erillisestä altaasta, joita erottaa toisistaan lyhyt joki. Yläjärvi on paljon suurempi ja syvempi kuin pieni ja matala alajärvi. Bodenjärven pinta-ala on 536 neliökilometriä, ja siitä yläjärvi 473 neliökilometriä.


title: Bodenjärvi

text: Bodenjärven valuma-alue 11 500 neliökilometriä, ja Saksan, Itävallan ja Sveitsin lisäksi se ulottuu Liechtensteiniin. Pääosan vedestä järvi saa Alpeilta, ja suurin siihen virtaavista joista on Rein, josta järvi saa 61,8 prosenttia vesistään. Seuraavaksi suurimmat Bodenjärveen virtaavista joista ovat Bregenzer Ach, Argen, Alter Rhein ja Schussen.


title: Bodenjärvi

text: Valtioiden rajoja Bodenjärvellä ei ole määritelty tarkasti.


title: Bodenjärvi

text: Järven rannalla on useita kylpylöitä. Saksan puolella järven rannalla on Friedrichshafenin kaupunki, jossa on sijainnut muun muassa kreivi Zeppelinin ilmalaivatehdas ja jossa sijaitsee EADS Astriumin satelliittitehdas (entinen Dornierin lentokonetehdas).


title: Bodenjärvi

text: Suurimmat kaupungit järven ympärillä ja vierellä ovat:


title: Ekskursio

text: Ekskursio (lat. "excursio", huvi- tai partioretki; hyökkäys) tarkoittaa erityisesti opiskelijapiireissä yritysvierailua, opintomatkaa tai tutkimusretkeä. Ekskursiolla voi olla erikseen virallinen ja vapaamuotoinen osuus, esimerkiksi yritysvierailun jälkeen on tapana viettää iltaa osallistujien kesken. Ekskursio voi olla myös täysin virkistystarkoituksessa järjestetty. Tavallisesti ekskursio kestää yhden tai useamman yön yli.


title: Ekskursio

text: Sanaa ekskursio käytetään myös vertauskuvallisesti tutustumisesta johonkin asiaan tai aihepiiriin kuten seuraavassa:


title: Ekskursio

text: Erityisen pitkät ekskursiot kestävät yleensä kauemmin kuin kolme yötä ja suuntautuvat jollekin toiselle opiskelijapaikkakunnalle, jossa jokin opiskelijajärjestö toimii isäntänä ekskursiovierailleen. Killat ja ainejärjestöt järjestävät ekskursioita mielellään ja ovat yleensä hyvin vieraanvaraisia saman alan opiskelijoille.


title: Ekskursio

text: Myös ulkomaanekskursiot ovat suosittuja. Opiskelijat ovat perustaneet myös erityisiä ekskursioryhmiä, jotka keräävät rahaa päästäkseen ekskursiolle yleensä jonnekin ulkomaille. On olemassa myös joitakin kerhoja, joiden pääasiallinen tarkoitus on järjestää jäsenilleen ekskursioita.


title: Espanjan vaakuna

text: Espanjan vaakuna on Espanjan kuningaskunnan virallinen symboli lipun, moton ja kansallislaulun ohella. Vaakunan kilpi koostuu useasta pienemmästä vaakunasta, jotka symboloivat muinaisia kuningaskuntia, joiden yhdistyessä moderni Espanja syntyi:Vaakunan kilven keskustassa on lisäksi sydänvaakunana päällikkeenä Bourbonin hallitsijasuvun symboli, punaisella reunustetussa sinisessä kentässä kolme kultaista liljaa ("fleur-de-lis"). Vaakunan sivuilla on meren päällä seisovat Herkuleen pylväät, jolla nimellä Gibraltarinsalmi ja vastarannan Jebel Musa tunnettiin. Pylväitä kiertävällä nauhalla on Espanjan siirtomaa-aikaan viittaava latinankielinen teksti "Plus ultra", suomeksi "Vielä pidemmälle". Vasemmanpuoleisen pylvään päällä on keisarillinen, oikeanpuoleisen päällä kuninkaallinen kruunu. Pylväät vaakunaan liitti kuningas Kaarle I (paremmin tunnettu Pyhän saksalais-roomalaisen keisarikunnan Kaarle V:nä), joka halusi korostaa niillä valtakuntansa laajuutta.


title: Espanjan vaakuna

text: Nykyinen vaakuna on vahvistettu vuonna 1981 säädetyssä laissa.


title: Espanjan lippu

text: Espanjan lippu () on Espanjan kuningaskunnan kansallistunnus vaakunan, moton ja kansallishymnin ohella. Se otettiin käyttöön 19. joulukuuta 1981. Lipussa on kolme poikittaista suorakaidetta, punainen, keltainen ja punainen, joista keltainen on kaksi kertaa punaisten levyinen. Vasemmassa reunassa keltaista suorakaidetta on Espanjan vaakuna, mutta lipusta on käytössä myös siviiliversio ilman vaakunaa.


title: Espanjan lippu

text: Vanhin vastine Espanjan nykyiselle lipulle voidaan jäljittää vuoteen 1785 ja Bourbon-sukuiseen kuningas Kaarle III:een. Kuningas etsi lippua, joka erottaisi Espanjan kahdesta muusta suuresta Bourbonien hallitsemasta valtakunnasta, Ranskasta ja Molempain Sisiliain kuningaskunnasta. Lipusta järjestettiin suunnittelukilpailu. Kansallislipuksi valitussa lipussa oli viisi keltaista ja punaista raitaa järjestyksessä keltainen-punainen-keltainen-punainen-keltainen ja suhteessa 1:1:2:1:1. Nykyisen lipun esi-isä otettiin aluksi käyttöön vain sotalippuna.


title: Espanjan lippu

text: Lipun väritys on pysynyt samana läpi vuosisatojen. Värien alkuperä on hieman kiistanalainen, mutta yleisin teoria on, että ne perustuvat Espanjan muinaisten kuningaskuntien kuten Aragonian ja Kastilian tunnuksissaan käyttämiin väreihin.


title: Asianajaja

text: Asianajaja on suomenkielinen versio suojatusta ammattinimikkeestä lakimiehelle, jolla on ammattina toisten asioiden hoitaminen tuomioistuimissa ja viranomaisissa. Useissa maissa vain vastaavaan ammattinimikkeeseen ("advokat", "attorney-at-law", "avocat", "barrister", "solicitor", "lawyer", "legal practitioner", "Rechtsanwalt") oikeutetuilla lakimiehillä on oikeus esiintyä oikeudessa toisen puolesta (asianajajamonopoli). Monissa maissa on myös asianajajapakko tietyissä oikeudenkäynneissä, eli henkilö ei voi itse ajaa asiaansa, vaan hänen on pakko nimetä päteväksi hyväksytty lakimies itseään edustamaan.


title: Asianajaja

text: Suomessa voi edustaa asiakasta yleisissä tuomioistuimissa asiamiehenä tai avustajana joko asianajaja, luvan saanut oikeudenkäyntiavustaja tai julkinen oikeudenkäyntiavustaja. Näitä kaikkia - joilta myös edellytetään ylempää oikeustieteellistä yliopistotutkintoa - valvotaan. Ruotsi ja Viro ovat EU:n ainoat maat, joissa ei ole miltään osin asianajajamonopolia.


title: Asianajaja

text: Suomessa asianajaja on tietyt vaatimukset täyttävä lainoppinut, joka on julkisoikeudellisen Suomen Asianajajaliiton jäsen. Asianajajalta vaaditaan ylemmän oikeustieteellisen tutkinnon lisäksi vähintään neljän vuoden kokemusta lakimiestehtävistä ja asianajajatutkinnon hyväksyttävää suorittamista. Lain mukaan vain liiton jäsenillä on oikeus käyttää asianajajan ammattinimitystä tai vastaavaa ruotsinkielistä nimikettä. Asianajajan toimintaa valvovat Asianajajaliiton yhteydessä toimiva valvontalautakunta ja oikeuskansleri.


title: Asianajaja

text: EU:n direktiivin mukaan kunkin jäsenmaan asianajajat käyttävät koko EU:n alueella oman maansa lainsäädännön mukaista titteliä.. Vieraskielisten lakimiesnimikkeiden käytöstä odotetaan parhaillaan Helsingin käräjäoikeuden päätöstä perustuen Suomen Asianajajaliiton joulukuussa 2014 nostamaan kanteeseen (Dno L14/52194), jossa lupalakimiesten yhdistystä vaaditaan luopumaan tiettyjen vieraskielisten lakimiesnimikkeiden käytöstä.


title: Asianajaja

text: Asianajajista annetun lain 11 §:n mukaan jos se, joka ei ole asianajaja, käyttää itsestään asianajajan ammattinimitystä tai toimistostaan nimitystä asianajotoimisto taikka muutoin ilmoittaa ammattialansa siten, että hänen sen perusteella voidaan erheellisesti olettaa olevan yleisen asianajajayhdistyksen jäsen, rangaistakoon sakolla. Rangaistusvaatimuksen saa tehdä virallinen syyttäjä tai asianajajayhdistys.


title: Asianajaja

text: Asianajajalaki tuli voimaan vuonna 1959, joten sitä ennen ammattinimike ei ollut suojattu, vaan sitä saattoi käyttää kuka tahansa alalla toimiva. Vanhoissa matrikkeleissa ja teksteissä asianajajaksi kutsutaankin henkilöitä, jotka ehkä vain sivutyökseen tai ilman varsinaista lakimiestutkintoa hoitivat toisten oikeudellisia asioita.


title: Asianajaja

text: Asianajajaksi pääsemisen edellytyksistä määrätään asianajajista annetun lain 3 §:ssä ja lain säännöstä täydentävässä Suomen Asianajajaliiton sääntöjen 5 §:ssä. Pätevyysvaatimuksissa on pääkohdittain kyse seuraavista jäseneksi hakijaa koskevista seikoista:Koulutusvaatimus on ilmaistu laissa käytetyllä sanonnalla ”on suorittanut tuomarinvirkaa varten Suomessa säädetyt opinnäytteet”. Käytännössä vaatimus tarkoittaa ylemmän oikeudellisen korkeakoulututkinnon suorittamista. Vaaditusta taidosta ja käytännöllisestä kokemuksesta säädetään Suomen Asianajajaliiton sääntöjen 5 §:ssä, jonka mukaan hakijan on tullut saavuttaa asianajajan toimen harjoittamiseen tarvittava taito ja käytännöllistä kokemusta siinä toimimalla lakimiestutkinnon suoritettuaan ennen jäseneksi pääsyä vähintään neljän vuoden ajan oikeudenhoidon alalla tai siihen verrattavissa oikeustieteellistä koulutusta edellyttävissä toimissa tai tehtävissä, kuitenkin vähintään kaksi vuotta avustavana lakimiehenä (asianajotoimistossa), julkisena oikeusavustajana tai itsenäisenä asianajotehtävien hoitajana taikka muussa sellaisessa toimessa, jossa hän on vastaavassa määrin hoitanut asianajotehtäviä.


title: Asianajaja

text: Kansalaisuudeltaan hakijan on oltava joko Suomen tai jonkin muun Euroopan talousalueen valtion kansalainen. Kansalaisuusvaatimukseen ei sisälly vaatimusta, että hakijan olisi myös asuttava Suomessa tai jossakin muussa Euroopan talousalueen valtiossa. Iältään hakijan on oltava 25 vuotta täyttänyt.


title: Asianajaja

text: Suomessa 1.1.2013 annettu laki oikeudenkäyntiavustajista ja asiamiehistä muutti tilannetta niin että avustajana tai asiamiehenä voi toimia vain asianajaja, julkinen oikeudenkäyntiavustaja tai oikeudenkäyntiavustajalautakunnalta luvan saanut oikeudenkäyntiasiamies. Edellytyksenä oikeudenkäyntiavustajana tai -asiamiehenä toimimiselle on käytännössä ylempi oikeustieteellinen korkeakoulututkinto.


title: Asianajaja

text: Rehellisyysvaatimuksella tarkoitetaan sitä, että hakijan on oltava rehelliseksi tunnettu, eli edellytetään, että jäsenhakemusta käsiteltäessä hakijan aikaisemman toiminnan ja hänestä saatujen lausuntojen perusteella voidaan hakija todeta rehelliseksi tunnetuksi. Käytännössä säännöksen merkitys on kuitenkin siinä, että henkilöä, joka on ennen jäsenhakemustaan tuomittu epärehellisyysrikoksesta, ei voida ottaa Asianajajaliiton jäseneksi. Jäsenhakemus on myös hylätty sillä perusteella, että hakija oli häntä jäsenhakemuksen johdosta kuultaessa valehdellut taloudellisista oloistaan.


title: Asianajaja

text: Asianajajan on oltava paitsi rehelliseksi tunnettu, myös muilta ominaisuuksiltaan ja elämäntavoiltaan sopiva harjoittamaan asianajajan tointa. Sopivaisuusvaatimus on rinnastettavissa valtion virkaan nimitettävältä vaadittavaan sopivaisuuteen asianomaiseen virkaan. Suomen Asianajajaliiton hallituksen ratkaisukäytännössä on jäsenhakemus eräissä tapauksissa hylätty sillä perusteella, ettei hakijaa ole pidetty sopivana asianajajan tointa harjoittamaan. Kyse on saattanut olla hakijan psyykkisistä vaikeuksista tai alkoholin tai huumeiden väärinkäytöstä. Myös hakijan taloudelliset olosuhteet, lähinnä ns. ylivelkaisuus, on voinut johtaa jäsenhakemuksen hylkäämiseen.


title: Asianajaja

text: Täysivaltaisuudella tarkoitetaan sitä, ettei hakija ole konkurssissa eikä hänen toimintakelpoisuuttaan ole holhouslaissa tarkoitetulla tavalla rajoitettu.


title: Asianajaja

text: Ammatillinen itsenäisyys tarkoittaa käytännössä sitä, että asianajajan täytyy olla itsenäinen ammatinharjoittaja tai hänen täytyy harjoittaa asianajotoimintaa yhtiömuodossa toisen asianajajan kanssa tai hän voi olla työsuhteessa vain toiseen asianajajaan. Riittävää itsenäisyyttä asianajajan ammatin harjoittamiseen ei siis katsota olevan lakimiehellä, joka työntekijänä tai virkamiehenä on velvollinen hoitamaan asianajotehtäviä toisen johdon ja valvonnan alaisena tai esimiestensä määräyksiä noudattaen.


title: Asianajaja

text: Asianajajan on noudatettava kaikessa toiminnassaan hyvää asianajajatapaa, josta liitto on antanut ohjeet. Asianajajan on myös vakuutettava asianajotoiminnassa toiselle aiheutettu varallisuusvahinko niiden ehtojen mukaisesti, jotka ovat yleisesti voimassa asianajotoiminnan vastuuvakuutusta varten.


title: Asianajaja

text: Asianajajan tulee noudattaa "hyvää asianajajatapaa" ja tunnollisesti ja rehellisesti täyttää hänelle uskotut tehtävät. Asianajotoiminnan perusperiaatteet, jotka ovat yleismaailmallisia, on sisällytetty "asianajajalakiin" eli "lakiin asianajajista" (5 luku 1§) ja Suomen asianajajaliiton sääntöihin (35 luku 1§).


title: Asianajaja

text: Yleisessä oikeudenkäyntilaissa on myös kaikkia asiamiehiä koskevat vaatimukset rehellisyydestä ja ahkeruudesta tehtävien hoidossa (Oikeudenkäymiskaaren 15. luku 10§).


title: Asianajaja

text: Asiakasvarojen erillään pitämisestä ja asianajajan toimen harjoittamiskiellosta yhtiössä muun kuin asianajajan kanssa tai osakeyhtiössä ilman asianajajayhdistyksen hallituksen lupaa (Laki asianajajista 5.2§). Suomen asianajajaliiton sääntöjen mukaan asianajajan täytyy pitää asianmukaisia tilejä ja luetteloita vastaanottamistaan tehtävistä ja suorittamistaan toimista.


title: Asianajaja

text: Asianajajalla on "korostettu vaitiolovelvollisuus". Tehtävässään tietoonsa saamaansa salaisuutta asianajaja ei saa luvattomasti ilmaista. Kyseessä voi olla yksityisen henkilön, perheen tai yrityksen salaisuus, esimerkiksi liikesalaisuus tai muu ammattisalaisuus (Laki asianajajista 5c.1 §).


title: Asianajaja

text: Asiamies tai oikeudenkäyntiavustaja ei saa todistaa siitä, mitä päämies on hänelle asian ajamista varten kertonut, ellei päämies todistamiseen suostu (OK 17:23.1:n 4 kohta).


title: Asianajaja

text: Salassapitovelvollisuuden rikkominen on rikoslaissa tarkoitettu salassapitorikos tai -rikkomus. Salassapitorikoksesta voidaan rangaista sakkoon tai vankeuteen enintään yhdeksi vuodeksi.


title: Asianajaja

text: Rikos tulee kysymykseen, jos asianajaja


title: Asianajaja

text: Asianajajien toimintaa Suomessa sääntelee laki asianajajista. Suomen Asianajajaliitto vastaa asianajajien, asianajotoimistoissa toimivien muiden lakimiesten sekä julkisten oikeusavustajien ammatillisesta valvonnasta. Hallituksen yleisen valvonnan ohella kanteluita tai liiton hallituksen vireille panemia valvonta-asioita käsittele liiton yhteydessä toimiva valvontalautakunta. Vuonna 2013 voimaan tullut laki luvan saaneista oikeudenkäyntiavustajista ulotti asianajajaliiton yhteydessä toimivan valvontalautakunnan toimivallan myös luvan saaneisiin oikeudenkäyntiavustajiin. Muut oikeudellista apua tarjoavat lakimiehet eivät ole lakisääteisen valvonnan piirissä. Suomen Asianajajaliiton jäsenkunnan muodostavat noin 2 000 asianajajaa. Määrä on noin 10 % kaikista Suomen lakimiehistä. Liiton vuosibudjetti on noin 1,8 milj. euroa.(2011)


title: Alesia

text: Alesia oli kaupunki vanhassa Galliassa. Siellä Caesar voitti Vercingetorixin johtamat gallialaiset Alesian piirityksessä vuonna 52 eaa. Nykyisin paikalla sijaitsee Alise-Sainte-Reinen kylä Côte-d'Orin departementissa, Itä-Ranskassa.


title: Bertel Thorvaldsen

text: Bertel Thorvaldsen (19. marraskuuta 1770 Kööpenhamina – 24. maaliskuuta 1844 Kööpenhamina) oli huomattava tanskalainen uusklassista suuntaa edustanut kuvanveistäjä. Hänen isänsä oli muuttanut Islannista, mutta hän itse syntyi Kööpenhaminassa. Hän ei mennyt naimisiin, mutta hänellä oli julkisesti tunnustettu tytär, jolle hän jätti omaisuutensa.


title: Bertel Thorvaldsen

text: Bertel Thorvaldsenin taiteelliset taipumukset havaittiin jo lapsena, ja hän pääsi 11-vuotiaana Tanskan kuninkaalliseen taideakatemiaan. Hän sai pienen ja suuren hopeamitalin sekä kultamitalin ansioistaan.


title: Bertel Thorvaldsen

text: Hän teki opintomatkan Roomaan ja pistäytyi myös Maltalla. Hän sai vaikutteita italialaisista uusklassisista taiteilijoista, ja häntä on verrattu Antonio Canovaan, joskin häntä pidetään tyyliltään kreikkalaisempana.


title: Bertel Thorvaldsen

text: Kotimaassa hänen päätyönsä on Vor Frue Kirke, jossa hän vastasi Kristuksen ja kahdentoista apostolin veistoksista kirkon sisätiloihin, kun kirkko jälleenrakennettiin sen tultua brittien pommittamaksi Napoleonin sotien aikoihin 1807.


title: Bertel Thorvaldsen

text: Hän veisti myös muotokuvat marsalkka Józef Antoni Poniatowskista sekä Nikolaus Kopernikuksesta. Nämä sijaitsevat Varsovassa.


title: Bertel Thorvaldsen

text: Kööpenhaminassa on myös hänen nimikkomuseonsa, joka avattiin jo 1848.


title: Olavi Uusivirta

text: Olavi Uusivirta (s. 28. heinäkuuta 1983 Helsinki) on suomalainen muusikko, laulaja-lauluntekijä ja näyttelijä. Hänen tunnettuja kappaleitaan ovat muun muassa ”Me ei kuolla koskaan”, ”On niin helppoo olla onnellinen”, ”Raivo härkä”, ”Ollaanko tämä kesä näin?”, ”Hän laulaa kuin kuolisi huomenna”, ”Nukketalo palaa”, ”Tiet etäisyyksiin” sekä Anna Järvisen kanssa levytetty duetto ”Nuori ja kaunis”.


title: Olavi Uusivirta

text: Ennen koulun alkua Uusivirta muutti Kotkaan ja myöhemmin Karkkilaan. Ala-asteen loppupuolella Uusivirta aloitti kitara- ja pianotunnit, ja perheen muuttaessa takaisin Helsinkiin hän pääsi Kruununhaan yläasteen musiikkiluokalle. Ylioppilaaksi hän kirjoitti Kallion ilmaisutaidon lukiosta vuonna 2002.


title: Olavi Uusivirta

text: Uusivirta julkaisi 20-vuotiaana ensimmäisen albuminsa "Nuoruustango", jolta muistetaan kenties parhaiten ensisingle ”Raivo härkä”, joka kuultiin myös "Pahat pojat" -elokuvassa. Kaksi vuotta tästä eteenpäin, vuonna 2005, hän julkaisi toisen albuminsa "Me ei kuolla koskaan". Albumia on myyty kultalevyn verran. Albumilta radiohiteiksi nousivat kappaleet ”On niin helppoo olla onnellinen” ja ”Me ei kuolla koskaan”. Olavin serkku Jiri Kuronen kannusti häntä kokeilemaan lauluntekoa.


title: Olavi Uusivirta

text: Keväällä 2008 julkaistiin Uusivirran kolmas albumi "Minä olen hullu". Neljäs albumi "Preeria" julkaistiin huhtikuussa 2010. Albumista julkaistiin CD-levyn lisäksi myös 300 kappaleen erä vinyyliä, jossa oli mukana laulajan signeeraama valokuva. Vuonna 2012 Uusivirta julkaisi folk-tyylisen albumin "Elvis istuu oikealla".


title: Olavi Uusivirta

text: Helmikuussa 2013 Uusivirran hitit ja valikoidut albumiraidat koottiin 27 suosikkia -nimiselle kokoelmalevylle, jolla on mukana myös viisi ennen julkaisematonta kappaletta.


title: Olavi Uusivirta

text: Vuoden 2014 helmikuussa julkaistiin Uusivirran "Ikuiset lapset" -niminen albumi ja helmikuussa 2016 "Olavi"-albumi.


title: Olavi Uusivirta

text: Uusivirta palkittiin vuoden 2017 helmikuussa Emma-gaalassa vuoden 2016 parhaasta rock-albumista "Olavi".


title: Olavi Uusivirta

text: Uusivirta toimii myös helsinkiläisen Soma-yhtyeen toisena rumpalina.


title: Olavi Uusivirta

text: Keväällä 2002 Olavi Uusivirta esitti "Salatut elämät" -sarjan muutamassa jaksossa Nappe-nimistä huumediileriä.


title: Olavi Uusivirta

text: Uusivirta on juontanut Yle TV2 Zulu-nimistä nuorten televisio-ohjelmaa yhdessä Henna Vännisen kanssa. Uusivirran ensimmäinen iso roolisuoritus nähtiin Pekka Mandartin ohjaamassa elokuvassa "Keisarikunta", johon hän myös sävelsi ja sanoitti elokuvan tunnuskappaleen ”Ei oltu niin kuin muut”.


title: Olavi Uusivirta

text: Vuonna 2006 Uusivirta pääsi opiskelemaan Teatterikorkeakouluun, josta valmistui keväällä 2012.


title: Olavi Uusivirta

text: Hän näytteli Cisse Häkkisen roolin Hurriganesista kertovasta vuonna 2007 ensi-iltansa saaneessa "Ganes"-elokuvasta. Vuoden 2009 keväällä elokuvateattereihin tulivat "Kielletty hedelmä" ja "Ralliraita", joissa Uusivirta myös näytteli. Hän on kokeillut myös dubbaamista tanskalaisessa animaatiossa "Discomadot". Uusivirta esitti Rauli Badding Somerjokea Radioteatterin tuottamassa radiomusikaalissa Rakkaudella, Rauli Badding, joka esitettiin Radio Suomessa kesällä 2010.


title: Olavi Uusivirta

text: Uusivirta on poliittiselta vakaumukseltaan vasemmistolainen. Hän toi tämän julki olemalla mukana tammikuussa 2010 perustetussa "Vatakissa" (""Vasemmistotaiteilijat ja -kulttuurityöntekijät toimintaryhmä""). Hän myös näytteli Mike Pohjolan ohjaamassa poliittisessa satiirifilmissä "Leftia Solutions" yhdessä Niko Saarelan kanssa. Vuoden 2006 presidentinvaalien alla Uusivirta oli näyttävästi esillä SDP:n presidenttiehdokkaan Tarja Halosen, ja vuonna 2012 Vihreiden presidenttiehdokkaan Pekka Haaviston taustajoukoissa.


title: Olavi Uusivirta

text: Olavi Uusivirta meni naimisiin vuonna 2015 näyttelijä Saara Kotkaniemen kanssa. Pariskunnalla on vuonna 2014 syntynyt tytär.


title: Koparit

text:
Kuopion Pallotoverit (lyhenteeltään KPT) oli vuonna 1931 perustettu kuopiolainen jalkapallojoukkue, joka vaihtoi nimensä aikaisemman lempinimensä mukaisesti Kopareiksi vuonna 1982.
Koparit oli myös naisjalkapalloilun edelläkävijä Kuopiossa päästen muun muassa 1983 cup-finaaliin.


title: Koparit

text: Vuonna 1923 perustetussa Kuopion Palloseurassa (tunnettiin tuolloin myös lyhenteellä KPS) oli 1930-luvun alussa sisäisiä ristiriitoja, jotka puhkesivat julkiseksi hajaannukseksi syksyllä 1931.


title: Koparit

text: Ratkaisuna riitaan, 18. lokakuuta 1931 tapahtunut Kuopion Pallo-Tovereiden (KPT) perustaminen vei mukanaan KPS:n pelaajia ja siten heikensi sen edellytyksiä nousta mestaruussarjaan. KPT:n puhetta johti perustavassa kokouksessa toimittaja, myöhempi kansanedustaja Erkki Paavola. Seuran ensimmäiseksi puheenjohtajaksi valittiin Sulo Eloheimo ja sihteeriksi Hannes Hiltunen.


title: Koparit

text: KPT aloitti ripeästi ja ensimmäisellä kaudellaan sillä oli yli 100 rekisteröityä pelaajaa.


title: Koparit

text: Seura oli valtakunnan tason edelläkävijä nuorisotoiminnassa. Vaikka KPS olikin aloittanut vuonna 1928 jalkapallon nuorisotoiminnan Kuopiossa, niin KPT ryhtyi peluuttamaan 1930-luvun alussa kokonaisia poikien kaupunginosasarjoja. Palloliiton Savon piiri perusti omat nuorisosarjansa vasta 1940-luvulla.


title: Koparit

text: KPT nousi erinomaisen juniorityönsä ansiosta ensimmäisenä sisämaan seurana Mestaruussarjaan. Tämä tapahtui syksyllä 1937. Kyseisellä kaudella KPS ei ollut tilastollisesti kuitenkaan kaukana takana, sillä se voitti piirinmestaruuden. KPT:n tuolloinen kapteeni Onni Kaitokari kertoi kuitenkin vuonna 1984, että kyseinen piirinmestaruus oli armolahja KPS:lle, mikä varmistettiin pelaamalla alle oman tason. Kaitokari epäonnistui muun muassa ratkaisevan, keskinäisen ottelun loppupuolen rangaistuspotkussa.


title: Koparit

text: Kaitokarin puheita ei voi kuitenkaan niellä sellaisenaan, sillä KuPSin historiajulkaisu väittää niitä olennaisilta osin väritetyiksi. Muun muassa Kaitokarin mainitseman rangaistuspotkun kerrotaan epäonnistuneen ainoastaan koska se osui ylärimaan. Keskustelu kuvastaa hyvin kaupungissa vallinnutta kilpailutilannetta seurojen välillä.


title: Koparit

text: KPT voitti hopeaa vuosina 1978 ja 1981 ollen varsinkin jälkimmäisenä vuonna pitkään kiinni mestaruudessakin. KPT/Koparit pelasi eurocupeja hopeamitaliensa jälkeisillä kausilla häviten ottelut Malmö FF:lle ja Anderlecht:lle. Suomen Cupin finaalissa KPT oli pelannut vuonna 1957 (hävisi jatkoajalla IF Drottille). Uudelleen finaaliin seura selviytyi kaudella 1978 (hävisi kaksiosaisessa ottelussa Lahden Reippaalle).


title: Koparit

text: 1980-luvulla Kopareista tuli hetkeksi liiketoiminnallisesti Suomen suurin seura. Sen varallisuus perustui omassa, Kuopion keskustassa sijaitsevassa kiinteistössä harjoitettuun liiketoimintaan. Kiinteistössä sijaitsi toimisto, kerhohuoneet, bingo ja yleisökahvila. Tämän lisäksi Kopareilla oli vielä toisessa kiinteistössä oma sauna. Päätoimista henkilöstöä oli 18, seuran jäsenmäärä oli 800 ja junioritoiminta oli hyvällä mallilla.


title: Koparit

text: Kopareiden yleisöennätys 7 412 katsojaa on vuodelta 1981 ottelusta Koparit–KuPS.


title: Koparit

text: Urheilullisesti Koparit ei onnistunut korjaamaan pottia, vaikka niin Heikki Kinnusen esittämässä kannustuslaulussa toivottiinkin. Vielä kaudella 1982 seura oli toisena runkosarjan jälkeen ja kiinni mitalissa. Jatkosarjassa Koparit kuitenkin romahti viidenneksi. Vaikka suuret satsaukset jatkuivat ei menestystä enää tullut, vaan seura taisteli seuraavat kaudet putoamista vastaan. Pudottuaan Mestaruussarjasta kauden 1987 jälkeen Koparit ajautui pahaan talouskierteeseen. Pudottuaan edelleen ykkösdivisioonasta 1990 Koparit pelasi kauden kakkosdivisioonassa, kunnes fuusioitui paikalliskilpailija Elon kanssa FC Kuopioksi. Kauden 1991 jälkeen perustettu uusi seura pelasi kausilla 1992-93 kolmosdivisioonassa ja kausilla 1994-95 kakkosdivisioonassa. Seuran taru loppui kuitenkin tämän jälkeen ja näin KuPSin arkkivihollisten viimeisetkin rippeet katosivat jalkapallokartalta.


title: Koparit

text: Koparit teki paluun vuonna 2001 lunastamalla Zulimanien Kakkosen sarjapaikan. Kopari-historiikin mukaan kyseessä oli kuitenkin "aivan toinen seura" jolla ei ollut yhteyttä Kuopion Pallotovereihin. Koparit pelasi hyvän kauden ja sijoittui toiseksi heti FC KooTeePeen jälkeen. Kauden jälkeen Koparit päätti kuitenkin luopua sarjapaikastaan koska nousua Ykköseen ei tullut.Thure Sarnolaa on sanottu kaikkien aikojen kuopiolaiseksi maalivahdiksi. Sarnola oli nostamassa Kopareita pääsarjaan ensimmäisenä sisämaan joukkueena. A-maaotteluita hänelle kertyi vain 25 muun muassa toisen maailmansodan takia. Aulis Rytkösen ohella kaikkien aikojen kuopiolaiseksi jalkapalloilijaksi sanottu Olavi Rissanen lopetti uransa Kopareissa. Hän pelasi seurassa kaudet 1982–87. Suomea Moskovan olympialaisissa edustanut ja huikeat 66 A-maaottelua pelannut Hannu Turunen pelasi Kopareissa 1978–82. Kuopiolaisseuroissa pääsarjaa pelanneista kaikkien aikojen nuorin on 1975 KPT:ssa debytoinut Jorma Pirinen (tilanne 7.10.2013). Koparit alkoi hankkia ensimmäisenä kuopiolaisena joukkueena ulkomaalaisvahvistuksia. Vuonna 1981 Koparit teki yhteistyösopimuksen Wimbledonin kanssa ja tämän jälkeen ulkomaalaisten pelaajien määrä alkoi kasvaa huomattavasti.


title: Hinrich Lohse

text: Hinrich Lohse (s. 2. syyskuuta 1896 Mühlenbarbek - k. 25. helmikuuta 1964, Mühlenbarbek) oli Saksan kansallissosialistisen työväenpuolueen aluejohtaja Schleswig-Holsteinissa 25. maaliskuuta 1925 alkaen ja Ostlandin valtakunnankomissariaattiin johtaja 17. heinäkuuta 1941 alkaen.


title: Hinrich Lohse

text: Hänen kenraalikuvernementtiinsa kuuluivat Baltian maat ja osittain Valko-Venäjä.


title: Orkneysaaret

text: Saarilla on leuto ilmasto ja niiden pääelinkeinona on maanviljely, karjanhoito ja kalastus. Viikinkien 800-luvulla valloittamat saaret kuuluivat ensin Norjalle ja sitten Tanskalle vuoteen 1468, jolloin ne siirtyivät Skotlannin hallintaan.


title: Orkneysaaret

text: Orkneysaaret koostuu noin 70 saaresta, joista 20 on asuttuja. Saariryhmän pinta-ala on 990 neliökilometriä ja asukasluku arviolta 21 670 (vuonna 2015). Saariston pituus itä–länsisuunnassa on 37 kilometriä ja pohjois–eteläsuunnassa 85 kilometriä.


title: Orkneysaaret

text: Orkneysaarten pääsaari on nimeltään Mainland. Pääsaaren lisäksi puhutaan pohjoissaarista, joiden isoimpia saaria ovat Sanday, Rousay, Westray, Stronsay, Shapinsay ja Eday, sekä eteläsaarista, joiden isoimpia ovat Hoy, South Ronaldsay ja South Walls.


title: Orkneysaaret

text: Saarten keskellä oleva Scapa Flow toimi vuoteen 1956 asti Englannin Kotilaivaston päätukikohtana.


title: Orkneysaaret

text: Suurin osa Orkneysaarten asukkaista asuu joko pääkaupungissa Kirkwallissa tai Stromnessissa. Kolmanneksi suurin asutuskeskus on St Margaret’s Hope South Ronaldsayn saarella.


title: Orkneysaaret

text: Suurimmalla saarella sijaitsee joukko kuuluisia neoliittisia arkeologisia kohteita: hautakammio, kaksi seremoniallista kiviympyrää ja Skara Braen kylä. Näiden lisäksi saarella on joukko ilmeisiä hautakumpuja ja kivikautisia asuinpaikkoja, joita ei ole vielä tutkittu. Löydöistä on saatu paljon tietoa elämästä esihistoriallisena aikana tällä kaukaisella saarella. Yhdessä ne muodostavat Unescon maailmanperintökohteen. Orkneysaaret tunnetaan myös viikinkiajan jäljistä.


title: Sami Hyrskylahti

text: Sami Hyrskylahti (s. 1971 Helsinki) on suomalainen vapaa toimittaja, taiteilija, valokuvaaja, tuottaja ja DJ, joka on asunut vuodesta 1995 lähtien Pietarissa, Venäjällä.


title: Sami Hyrskylahti

text: Hyrskylahden tuotantoa leimaa yhtäältä pyrkimys näyttää Venäjän ja Neuvostoliiton historian visuaalisen kauneuden jatkuvuus ja toisaalta osoittaa Venäjän kansojen elämän kulttuurinen monipuolisuus ja henkinen rikkaus. Hyrskylahden tuotantoa leimaa teknokulttuuri-tyyppinen iskevä tajunnanvirta.


title: Sami Hyrskylahti

text: Pietarin kaupunki ja sen ihmiset ovat Hyrskylahden tärkein viiteryhmä.


title: Sami Hyrskylahti

text: Hyrskylahden foorumeita Suomessa ovat olleet Helsingin Sanomat, Ylioppilaslehti ja Suomen Kuvalehti. Hän on järjestänyt useita valokuva- ja taidenäyttelyitä sekä Suomessa että Venäjällä. Matti Klinge on kommentoinut Hyrskylahden filosofiaa päiväkirjoissaan.


title: Sami Hyrskylahti

text: Keväällä 2014 Hyrskylahti sai huomiota esiintymisellään Ylen järjestämässä "Venäjä-ilta"-televisio-ohjelmassa. Kun keskustelu oli päättymässä ja yksi osallistujista päätti ojentaa vierailijaksi tulleelle sotaveteraanille ruusun, Hyrskylahti tokaisi eleestä vierustoverilleen: ”tappajalle ruusu”.


title: BLEVE

text: BLEVE () on paineistettua ja nesteytettyä (kuten esim. nestekaasu) kaasua sisältäville säiliöille ominainen räjähdystyyppi. Räjähdys johtuu kiehuvan nesteen ja höyryn laajenemisesta, ja tästä johtuvan paineennousun aiheuttamasta säiliön halkeamisesta. Tämän puolestaan aiheuttaa säiliön kuumeneminen esimerkiksi tulipalossa.


title: BLEVE

text: BLEVE-ilmiön synnyttämiseksi säiliön sisällön ei välttämättä tarvitse olla syttyvää. Jos se kuitenkin on, räjähdyksessä voi syntyä tulipallo.


title: Hebridit

text: Hebridit () on saariryhmä, joka sijaitsee Skotlannista länteen. Siihen kuuluu yli 500 saarta, jotka Minchinsalmi jakaa Ulko- ja Sisä-Hebrideihin. Saaret ovat vuoristoisia, karuja, kosteita ja harvaan asuttuja. Saarien pääkielenä on gaeli ja englanti. Tärkeimpinä elinkeinoina ovat lampaanhoito, kalastus sekä viskin- ja villatuotteiden valmistaminen. Saarilla on myös esihistoriallisia muistomerkkejä. Norjalaiset viikingit valloittivat saaret 800-luvulla. Norja luovutti ne Skotlannille 1266, mutta saarilla oli itsehallinto vuoteen 1748. Ulko-Hebridien ainoa kaupunki on Stornoway.


title: Hebridit

text: Hebridit voidaan jakaa kahteen ryhmään:Ulko-Hebridit ovat oma hallintoalueensa, kun taas Sisä-Hebrideistä osa kuuluu Argyll ja Buteen, osa Ylämaan alueeseen.


title: Hebridit

text: Saarista suurimmat ovat Skye, Lewis ja Harris, Mull, North Uist ja South Uist.


title: Hebridit

text: Tyynellämerellä sijaitseva Vanuatun valtio tunnettiin aiemmin nimellä "Uudet-Hebridit".


title: Maanvyöry

text: Maanvyöry on massaliikunto, jossa maa-aines ja kivet liikkuvat rinnettä alaspäin painovoiman vaikutuksesta. Massaliikunto tapahtuu, jos painovoima on suurempi kuin ainesta paikallaan pitävä kitka- tai koheesiovoima. Rinteen jyrkkyys, maamassan koostumus ja vetisyys ovat tärkeimpiä maanvyöryjen aiheuttajia. Lisäksi eroosio, maanrakentamisella aikaan saadut rinteen rasitukset ja rinteen alaosan vastavoimien häviäminen (esimerkiksi joen tai meren aaltojen aiheuttama eroosio) toimivat maanvyöryä lisäävänä tekijänä. Myös maanjäristykset tai liikenteen aiheuttama tärinä edistävät maanvyöryä.


title: Maanvyöry

text: Massojen liikkelle saamiseksi rinteen jyrkkyydeksi riittää kuitenkin jopa yhden asteen kaltevuus.


title: Maanvyöry

text:
Maan massaliikunnot jaetaan kahteen päätyyppiin: hetkellisiin massaliikuntoihin ja hitaasti liikkuviin massaliikuntoihin.
Maanvyöryt ovat hetkellisiä massaliikuntoja. Maanvyöryssä yleensä muodoltaan lapiomainen kaistale kiinteää tai juoksevaa maa-ainesta valuu tai vyöryy rinnettä alas, esimerkiksi runsaiden sateiden vaikutuksesta. Maanvyöryssä myös kasvillisuuden sitoma pintakerros (20–40 cm) voi valua alas alla olevan roudan toimiessa liukupintana. Maanvyöryt jättävät maastoon vieremäarven, josta maanvyöry voi levitä. Yleensä leviäminen tapahtuu sivusuunnassa.


title: Maanvyöry

text: Hitaasti liikkuvat maan massaliikunnot tarkoittavat maamassojen hidasta valumista alaspäin. Hitaan maanvieremän huomaa esimerkiksi pystytetyistä rakenteista (esimerkiksi sähkötolpista), jotka kallistuvat vinoon, tai puista, joiden runko on käyristynyt hitaan massaliikunnon takia. Hitaan massaliikunnon yksi muoto on solifluktio, jossa vettynyt maa valuu hitaasti alas muodostaen solifluktioterasseja ja -kielekkeitä.


title: Maanvyöry

text: 1770-luvulla iso osa pellosta vieri Uskelanjokeen Varsinais-Suomessa.


title: Maanvyöry

text: Suomen Lapissa esiintyy roudan vaikutuksesta tapahtumaa maan valumista tuntureiden rinnettä alas. Ilmiö on yleinen arktisilla alueilla Saanan länsirinteessä routa ja sen sulaminen ajavat yhdessä painovoiman kanssa kiviä alaspäin 2–6 senttimetrin vuosivauhtia. Vuotomaille syntyy vuotomaahyllyjä, joissa on paksu lumi. Näin vuotomaalla voi kasvaa muualla tunturissa harvinaisia kasveja, muun muassa saniaisia.


title: Drenthe

text: Drenthe on Alankomaiden provinssi maan koillisosassa. Provinssin pinta-ala on ja asukasluku (vuonna 2010). Assen on Drenthen pääkaupunki.


title: Drenthe

text: Provinsissa on vuodesta 2002 ollut Drentsche Aan kansallispuisto.


title: Luotaus

text: Luotaus voi tarkoittaa seuraavia asioita:


title: Filip I

text: Filip I tarkoittaa seuraavia hallitsijoita:


title: John Ruiz

text: John "The Quiet Man" Ruiz (s. 4. tammikuuta 1972 Isabela, Puerto Rico) on nyrkkeilyn kaksinkertainen ammattilaisten WBA-liiton raskaan sarjan maailmanmestari.


title: John Ruiz

text: Ruiz on urallaan otellut 48 ammattilaisottelua, joista voittanut 41, hävinnyt viisi ja yksi päättynyt ratkaisemattomaan. 30. huhtikuuta 2005 käyty ottelu James Toneya vastaan kirjattiin jälkikäteen epäviralliseksi. Tuolloin Ruiz puolusti Toneya vastaan mestaruuttaan ja hävisi. Ruiz ilmoitti jäävänsä eläkkeelle, mutta 10 päivän päästä ilmoitti palaavansa takaisin, kun Toneyn ilmoitettiin kärähtäneen anabolisten steroidien käytöstä ja Ruizin säilyttävän mestaruutensa.


title: John Ruiz

text: Vaikka Ruiz onkin nyrkkeilymaailmassa harvinainen kaksinkertainen maailmanmestari, ei hän yleisesti ole erityisen arvostettu. Hänen managerinaan toimii Don King ja mestaruudet ovat tulleet muutoin kuin yksinomaan nyrkkeilemällä. Lisäksi Ruizia on kritisoitu hänen roikkuvasta nyrkkeilytyylistään, jonka käyttämisen hän aloitti, kun David Tua oli tyrmännyt hänet vain 19 sekunnin ottelemisen jälkeen 15. maaliskuuta 1996.


title: John Ruiz

text: Vuoden 1999 loppupuolella Lennox Lewis voitti Evander Holyfieldin WBC:n, IBF:n ja WBA:n tunnustamassa mestaruusottelussa. Myöhemmin Lewisille tarjottiin että hän puolustaisi titteliään ottelussa Ruizia vastaan mutta hän kieltäytyi ja nimitti Ruizia arvottomaksi haastajaksi vaikka WBA:n sääntöjen mukaan Ruizilla olisi ollut oikeus titteliotteluun.


title: John Ruiz

text: Sen sijaan Lewis suostui ottelemaan kaupallisesti kiinnostavampana pitämäänsä hahmoa, Michael Grantia vastaan. Lewisille kuitenkin ilmoitettiin, että mikäli hän kohtaisi Grantin, menettäisi hän automaattisesti WBA:n tunnustaman mestaruutensa. Lewis kuitenkin pitäytyi päätöksessään ja tyrmäsi Grantin kahdessa erässä menettäen samalla WBA:n ja IBF:n mestaruutensa.


title: John Ruiz

text: Saadakseen mestaruustittelin, Ruiz kohtasi entisen mestarin Holyfieldin 12. elokuuta 2000, mutta hänet julistettiin hävinneeksi tuomarien yksimielisellä päätöksellä. Päätöstä kritisoitiin huomattavasti lajiasiantuntijoiden ja urheilujournalistien keskuudessa, ja uusintaottelun järjestämisestä päätettiinkin välittömästi. 3. maaliskuuta 2001 Ruiz voitti uusintaottelun ja mestaruuden. Hän puolusti mestaruuttaan kahdesti: ratkaisemattomassa ottelussa Holyfieldiä vastaan sekä 10-eräisessä ottelussa Kanadan Kirk Johnsonia vastaan. Johnson hylättiin hänen lyötyään toistuvasti Ruizin vyötärön alapuolelle.


title: John Ruiz

text: 1. maaliskuuta 2004 Las Vegasin Caesars Palacessa Ruiz hävisi mestaruusottelussa itseään huomattavasti kevyemmälle, raskaan keskisarjan mestarille Roy Jones juniorille tuomarien yksimielisellä päätöksellä ja hänen ensimmäinen aikakautensa mestarina päättyi.


title: John Ruiz

text: Alempaa raskasta sarjaa hallinnut Roy Jones junior oli Ruizin voitettuaan myös raskaansarjan mestari. Hänen oli vaikea päättää mitä tehdä urallaan seuraavaksi. Hän ei takarajaan mennessä onnistunut sopimaan ottelua haastajaa, Ukrainan Vitali Klitškoa vastaan ja näin WBA päätti järjestää mestaruusottelun Klitškon ja Hasim Rahmanin välillä väliaikaisesta mestaruudesta. Väliaikaisen mestarin olisi ollut määrä kohdata Jones virallistakseen tittelinsä. Klitško kuitenkin kieltäytyi ottelusta ja Rahmanin uudeksi vastustajaksi saatiin melkein sovittua kolmoshaastajaksi nimetty David Tua. Kuitenkin myös Tua kieltäytyi, ja näin tuon hetken korkeimmalle listalla arvostettu Ruiz pääsi haastamaan Rahmanin.


title: John Ruiz

text: 13. joulukuuta 2003 järjestetyssä ottelussa Ruiz voitti Rahmanin yksimielisellä päätöksellä ja sai näin kautta aikain ensimmäisen WBA:n väliaikaisen mestarin tittelin nimiinsä. 20. helmikuuta 2004 Roy Jones jr. ilmoitti palaavansa takaisin alempaan raskassarjaan, minkä seurauksena Ruizin mestaruuden väliaikainen asema poistui. Näin hänestä tuli virallinen WBA:n mestari toistamiseen.


title: John Ruiz

text: Ruiz puolusti toista mestaruuttaa ensimmäisen kerran 17. huhtikuuta 2004 New Yorkin Madison Square Gardenissa Fres Oquendoa vastaan ja voitti ottelun 11. erässä teknisellä tyrmäyksellä. Samana vuonna 13. marraskuuta Ruiz puolusti mestaruuttaan Andrzej Gołotaa vastaan ja voitti ottelun tuomarien yksimielisellä päätöksellä, vaikka otti itse lukua kahdesti sekä menetti yhden ansaitsemansa pisteen.


title: John Ruiz

text: 13.11.2004 Ruiz kohtasi Andrzej Gołotan. Kamppailussa oli panoksena Ruizin WBA liiton vyö. Ruiz hyökkäsi nopeasti ottelun alkuhetkillä hermoilevan Golotan kimppuun. Ensimmäinen erä jatkui hidasvauhtisena loppuun asti Golotan hakiessa ottelurytmiään. Miesten lyödessä toisiaan pari kertaa kongin kumahtamisen jälkeen Ruizin valmentaja uhkaili Golotan kulmamiehiä. Toisessa erässä Ruiz jatkoi räväkkää hyökkäämistään epäonnisesti: Golotan oikea täräytti mestarin kanveesiin 25 sekunnin ottelemisen jälkeen. Ruiz ei ehtinyt olla pystyssä pitkään ennen kuin kaatui uudelleen sekavassa tilanteessa: Ruiz otti Golotaa vyötäisiltä kiinni työntäen tämän kehäköysiä vasten. Golota puolestaan painoi Ruizia niskasta saaden tämän vajoamaan polvilleen. Tilanteessa Golota myös löi oikeallaan muutaman koukun. Tuomari Randy Neuman tulkitsi tilanteen lattiaanlyönniksi. Tilanteen jälkeen Golotan kädet alkoivat käydä paremmin: Väkivahva puolalainen pysäytti mestarin hyökkäykset näyttävillä iskuilla ja löi jatkuvasti toistuvissa sidontatilanteissa tätä kylkiin. Ruiz puolestaan onnistui osumaan muutamalla kovalla iskulla saaden puolalaisjätin horjahtelemaan. Lattiaanlyöntien vuoksi erä tuomittiin Golotalle. Kolmas erä oli tasapaksua sidontaa iskujenvaihdon ollessa tasaista. Neljännessä erässä tuomari otti Ruizilta pisteen pois tämän jäätyä sidontatilanteesa Golotan selkäpuolelle ja lyötyä vastustajaansa takaraivoon. Erässä Ruiz ryntäili paljon ulottuvamman Golotan lähettyville estäen näin tätä hyödyntämästä ulottuvuuttaan. Erä meni Golotalle. Viidennessä erässä tuomari käskytti Ruizia lisäämään hansikkaaseensa teippiä antaen samalla aikalisän. Norman Stone ei pitänyt tästä vaan totesi tuomarille ""you fucking asshole"" Ruiz valitti ajoittain haastajan iskuista joita hän väitti tulevan Break - komennon jälkkeen. Erätauolla Neuman uhkaisi Stonea katsomoon ajamisella jos tämä ei osaisi pitää tunteitaan kurissa. Kuudennessa erässä yleisö vihelsi jatkuvasti sitoville ottelijoille. Kehätuomari totesi Ruizille että tämä loukkaa vielä itsensä mikäli jatkaa samalla tavalla. Tuomarin kommentti tuli Ruizin syöksähdettyä Golotan vyötäisille ja jäätyä niskalukkoon. Erä tuomittiin sidontatilanteissa aktiivisemmin lyöneelle Golotalle.


title: John Ruiz

text: Seisemännessä erässä Golota ei saanut käsiään liikkeelle. Myös kahdeksannen erän Ruiz voitti Golotan passiivisuudesta johtuen. Erän aikana Neuman ajoi Ruizin avustajan katsomoon. Stone käyttäytyi erän aikana kulmauksessa lapsellisen huvittavasti.


title: John Ruiz

text:
Yhdeksännessä erässä katsomossa syntyi tappelu. Erässä Ruiz hyökkäsi rohkeasti. Erän lopussa Ruiz täräytti perille vasen - oikea kombinaation johon Golota vastasi kovalla vasemmalla joka osui mestarin leukaan.
Kymmenennessä erässä Golota vaikutti löytävän rytminsä ja pamautteli mestaria napakoilla koukuilla. Kongin soitua Golota murjaisi Ruizin kanveesiin. Tuomari ei laskenut lukua mutta jätti myös varoittamatta Golotaa. Yhdennessätoista ja kahdennessatoista erässä molemmat pyrkivät vakuuttamaan kovalla kehätyöskentelyllä olevansa parempi voittamaan ottelun. Ruiz voitti kamppailun tuomariäänin 114-111, 114-111 ja 113-112.


title: John Ruiz

text: 30. huhtikuuta 2005 Ruiz hävisi titteliottelun James Toneya vastaan, mutta myöhemmin Toney jäi doping-testissä kiinni anabolisista steroideista ja Ruizin mestaruusarvo palautettiin.


title: John Ruiz

text: 17. joulukuuta 2005 Ruiz puolusti mestaruuttaan itseään 25 senttimetriä pitempää ja 50 kilogrammaa painavampaa venäläistä Nikolai "the Beast From The East" Valujevia vastaan, mutta hävisi tasaisen kamppailun lopulta pistein 116-113, 116-114 ja 114-114. Ruiz palasi kehään marraskuussa 2006 ottelussa, jossa päätettiin Valujevin haastaja, mutta hän hävisi ottelun uzbekistanilaiselle Ruslan Tšagajeville.


title: John Ruiz

text: Ruiz pääsi uudelleen WBA liiton titteliotteluun elokuussa 2008 Valuevia vastaan, mutta hävisi kamppailun. Ruiz hävisi ottelun tuomariäänin 12 eräisessä kamppailussa.


title: John Ruiz

text: Viimeisimmässä ottelussaan 7.11.2009 Ruiz voitti Adnan Serinin luovutusvoitolla 7. erässä. Huhtikuussa 2010 Ruiz kohtasi David Hayen WBA-liiton maailmanmestaruusottelussa. Ruizin kulmaus luovutti ottelun yhdeksännessä erässä.


title: Temperamaalaus

text:
Temperamaalaus on maalaus, jossa värien sideaineena on munankeltuainen tai kaseiini. Sana "tempera" tulee latinan sanasta temperare, joka tarkoittaa sekoittamista. Tempera on alun perin tarkoittanut kaikkia sideaineita, sittemmin nimenomaan munatemperaa.
Temperavärit kehitettiin luultavasti antiikin aikana, ja keskiajalla niistä tuli yleisemmin käytettyjä värejä. Renessanssimaalauksista esimerkiksi Sandro Botticellin maalaus Venus ja Mars National Galleryssä on maalattu lukuisilla päällekkäisillä temperakerroksilla. Temperaan ja etenkin rasvaiseen temperaan pohjautuneet öljyvärit syrjäyttivät temperan 1500-luvulla. Temperalla maalaaminen tuli kuitenkin uudestaan muotiin 1800-luvun lopulla. Myös 1990-luvulla ja 2000-luvulla munatempera on kokenut aika ajoin pieniä renessansseja.


title: Temperamaalaus

text: Temperaa on kahta päälaatua: kananmunaan perustuva ja kaseiiniin eli maidon juustoaineeseen perustuva tempera. Kaseiinitempera on näistä kahdesta tarttuvampi ja lujempi sidosaine, mutta sen käyttäminen tapahtuu vesihauteessa lämmitettynä. Jäähdyttyään kaseiinitempera kovettuu ja sen sanotaan tarttuvan niin lujasti, että sillä voidaan irrottaa vanhempia maalikerroksia esimerkiksi rappauksesta.


title: Temperamaalaus

text: Lisäksi tempera voi olla laihaa tai rasvaista. Laihassa temperassa on sideaineen ohella vain liima-ainetta (esimerkiksi munaa), rasvaisessa on mukana kuivuvaa öljyä. Rasvainen emulsio on liuos, johon tarvitaan vettä, öljyä ja liima-ainetta emulgaattoriksi. Emulsio voi sisältää myös öljyä, hartsiliuosta tai vahaa. Joskus siihen lisätään ranskalaista tärpättiä säilyvyyden vuoksi, tai hunajaa värin koostumuksen parantamiseksi. Kananmunan albumiini emulgoi öljyn samaan tapaan kuin majoneesia tehtäessä. Munatemperan sideaineeseen käytetään tavallisesti 1 osa munaa (keltuainen+valkuainen), 1 osa keitettyä pellavaöljyä (vernissa), 1 osa vettä. Osien lämpötilan on oltava sama. Ensin sekoitetaan muna ja vernissa, sitten lisätään vesi. Väriaineet (pigmentit) lisätään viimeiseksi.


title: Temperamaalaus

text: Tempera soveltuu erityisesti kovalle pohjalle kuten puulle maalaamiseen. Temperamaalit soveltuvat taidemaalauksen lisäksi laajasti rakennuksien ja huonekalujen pinnoiksi.


title: Temperamaalaus

text: Kuivuttuaan tempera-sidosaine muuttuu veteen tai öljyyn liukenemattomaksi. Temperaväri kuivuu nopeasti. Ilman vernissaa värit ovat himmeitä ja hennon pastellisävyisiä, mutta vernissa antaa väreille kiiltoa ja syvyyttä.


title: Temperamaalaus

text: Temperavärejä käytetään tyypillisesti läpikuultavina kerroksina. Silloin voidaan ensin luoda sommittelu ja piirustus, seuraavaksi valot ja varjot ja vasta lopuksi lisätä kerros jossa on paikalliset värisävyt.


title: Karl Litzmann

text: Karl-Siegmund Litzmann (1. elokuuta 1893 Minden Westfalen – elokuu 1945 Kappeln) oli kenraalikuvernementti Ostlandin Viron piirijohtajana 5. joulukuuta 1941 – 17. syyskuuta 1944 Tallinnassa.


title: Karl Litzmann

text: Hän oli Saksan miehityssiviilihallinnon johtaja Virossa suurimman osan maan miehitystä.


title: Bangsar

text: Bangsar on suosittu kauppa- ja yöelämän keskus sekä expatien suosima kaupunginosa Malesian pääkaupingissa Kuala Lumpurissa. Se on erityisesti turistien, liikemiesten ja varakkaiden paikallisten suosima vapaa-ajanviettoalue. Bangsarissa on useita pieniä baareja ja pubeja keskustan hip hop -klubien vastapainoksi. Siellä on myös useita Malesian muslimi-intialaisten pitämiä mamak-ravintoloita.


title: Asteroidiluokat

text: Asteroidiluokat ovat asteroidien osajoukkoja, jotka on luokiteltu spektrin muodon, värin ja joskus albedon perusteella. Niiden ajatellaan vastaavan erilaisia asteroidin pinnan materiaaleja. Luokitusjärjestelmiä on useita erilaisia.


title: Asteroidiluokat

text: Asteroidien heijastamaa valoa voidaan tutkia spektroskoopilla, ja koettaa analysoida asteroidin koostumusta. Asteroideissa on myös värieroja ja tiheyseroja. Asteroideja on vertailtu meteoriittiluokkiin. Yleisin asteroidityyppi on hiilipitoinen C, joka muistuttaa meteoriiteista eniten hiilikondriitteja. C-tyypin asteroideissa on vettä ja haihtuvia aineita. Seuraavaksi yleisin on silikaatteja, mm. oliviinia sisältävä S-tyyppi, jossa on vettä vähän tai ei lainkaan. Rautameteoriitteja vastaavassa M-tyypissä on metallipitoisia asteroideja. Hiilipitoiset C-tyypin asteroidit ovat tavallisempia asteroidivyöhykkeen kaukaisemmassa osassa, jonka etäisyys on 2,7 AU. Silikaattipitoiset ja rautapitoiset keskittyvät sisempään asteroidivyöhykkeeseen alle 2,5 AU:n päähän.


title: Asteroidiluokat

text: Erityyppiset asteroidit esiintyvät eri etäisyyksillä Auringosta. Kevyemmät, enemmän haihtuvia aineita sisältävät C-asteroidit sijaitsevat kauempana auringosta. S-tyypin silikaatteja ja metalleja sisältävät asteroidit ovat lähempänä aurinkoa. P- ja D-tyypin asteroidit ovat yleensä kauimpana auringosta. Nämä muistuttavat enemmän maan kiveä.


title: Asteroidiluokat

text: Asteroidityyppien tiheyksiä arvioitujen massojen mukaan.


title: Asteroidiluokat

text:
David J Tholen kehitti yhden luokittelun väitöskirjassaan. Luokitus perustuu 589 asteroidin spektrimittauksiin.SMASS (Small Mainbelt Asteroid Spectroscopic Survey) -hankkeen toisessa vaiheessa luokiteltiin 1447 asteroidia.
Niitä verrattiin myös Tholenin luokitukseen.


title: Hjalmar Mäe

text: Hjalmar Mäe (24. lokakuuta 1901 Tuhala – 10. huhtikuuta 1978 Graz) oli virolainen äärioikeistolainen poliitikko, joka ryhtyi Viron saksalaismiehityksen aikana 1941–1944 saksalaismielisen hallituksen johtajaksi.


title: Hjalmar Mäe

text: Mäe oli opiskellut Berliinin yliopistossa 1921 sekä väitellyt geofysiikasta Innsbruckissa ja julkisoikeudesta Grazissa.


title: Hjalmar Mäe

text: Hän ryhtyi Viron vapaussotureiden liiton, "vapsien" tiedottajaksi ja sai poliittisesta toiminnastaan vankeutta vuosiksi 1934–1935 ja 1936–1938.


title: Hjalmar Mäe

text: Saksan hyökättyä Neuvostoliittoon tuli 5. heinäkuuta 1941 kenraaliluutnantti Franz von Roquesista Wehrmachtin ryhmä Nordin Baltian maiden sotilashallinnon johtaja. Hän kutsui Mäen virolaishallinnon johtajaksi 15. syyskuuta 1941 sekä luovutti valtuutensa 5. joulukuuta 1941 Saksan siviilihallintoa edustavalle Baltian maat ja osan Valko-Venäjää käsittävän Ostlandin kenraalikuvernementin johtajalle Hinrich Lohselle, jota edusti Karl Litzmann Virossa piirijohtajana. Tämä hallinto päättyi 17. syyskuuta 1944 neuvostojoukkojen tuloon Virossa. Saksalaisten mukana myös Mäe pakeni ja kuoli Itävallassa.


title: Petteri Nummelin

text: Timo Petteri Nummelin (s. 25. marraskuuta 1972 Turku, Suomi) on suomalainen entinen jääkiekkoilija sekä olympia- ja MM-mitalisti. Nummelin on pelipaikaltaan puolustaja.


title: Petteri Nummelin

text: Nummelinin ammattilaisura käynnistyi Lahden Reippaasta, mutta ammattilaisuransa alun hän pelasi suurimmaksi osaksi Turun Palloseurassa, jossa hän voitti Suomen mestaruuden ja nousi joukkueensa johtavaksi puolustajaksi. Columbus Blue Jackets varasi Nummelinin NHL:ään numerolla 133, ja Nummelin siirtyi NHL:ään kaudeksi 2000–2001. Hän pelasi NHL:ssä kolme kautta ja yhteensä 139 runkosarjan ottelua tehopistein 9+36=45. Columbuksen ohella Nummelin edusti NHL:ssä Minnesota Wildia. Sveitsin NLA:ssa Nummelin pelasi 13 kauden ajan HC Davosissa ja HC Luganossa voittaen liigamestaruuden kahdesti ennen paluutaan SM-liigaan.


title: Petteri Nummelin

text: Suomen jääkiekkomaajoukkueessa Nummelin on esiintynyt lukuisia kertoja. Hän on edustanut Suomea jääkiekon maailmanmestaruuskilpailuissa 15 kertaa ja pelannut myös jääkiekon maailmancupissa vuonna 2004 ja olympialaisissa vuonna 2006. Hän on Ville Peltosen jälkeen Suomen kaikkien aikojen toiseksi tehokkain pelaaja maailmanmestaruuskilpailuissa tehopisteillään 15+49=64. Hän on saavuttanut MM-tasolla yhden maailmanmestaruuden sekä neljä hopea- ja kaksi pronssimitalia. Olympialaisissa hän on saavuttanut hopeamitalin ja maailmancupissa toisen sijan.


title: Petteri Nummelin

text: Hän lopetti uransa viimeisenä pelaajana vuoden 1995 maailmanmestaruuden voittaneesta joukkueesta ja osallistui uransa aikana MM-kisoihin 15 kertaa.


title: Petteri Nummelin

text: Juniorina jo kiinnostusta herättänyt Nummelin debytoi aikuisten jääkiekkosarjassa 18-vuotiaana siihen aikaan TPS:n kasvatusjoukkue Kiekko-67:ssa 1. Divisioonassa kaudella 1990–1991 Nummelin pelasi vain kaksi ottelua ilman suurempaa menestystä. Kaudella 1991–1992 Nummelin sai enemmän peliaikaa ja alkoi menestyä joukkueessaan. Nummelin pelasi kaudella 41 ottelua tehoin 12+24=36.


title: Petteri Nummelin

text: I. Divisioonan menestyksensä johdosta kiinnostusta herättänyt Nummelin debytoi SM-liigassa kaudella 1992–1993, TPS:n joukkueessa. Debyyttikaudellaan liigassa Nummelin pelasi vain kolme peliä, joissa hän keräsi vain neljä kahden minuutin jäähyä. Koska menestystä ei syntynyt Nummelin siirrettiin takaisin pelaamaan 1. Divisioonan Kiekko-67:mään 28 pelin ajaksi, kunnes hän teki sopimuksen Reipas Lahden (nyk. Pelicans) kanssa ja pelasi siellä loppukautensa 14 ottelua.


title: Petteri Nummelin

text: Kaudella 1993–1994 Nummelinille annettiin TPS:ssä uusi mahdollisuus, jonka hän käytti hyväkseen ja teki varsinaisen läpimurtonsa. Runkosarjassa hän keräsi tehot 14+24=38 ja pudotuspeleissä 0+3=3. Nummelin valittiin vuoden parhaaksi puolustajaksi ja kuukauden pelaajaksi marraskuussa 1993. TPS voitti tuolloin myös Euroopan Cupin. Kaudella 1994–1995 Nummelin teki runkosarjassa tehot 10+17=27. Pudotuspeleissä Nummelinin tehot olivat 4+3=7. Kauden päätteeksi TPS juhli suomenmestaruutta.


title: Petteri Nummelin

text: Vuonna 1995 Nummelin pelasi myös Suomen jääkiekkomaajoukkueen riveissä, ja voitti joukkueen kanssa maailmanmestaruuden.


title: Petteri Nummelin

text: Kun TPS:n sopimus päättyi vuonna 1995, MM-kisojen menestyksen myötä Nummelin alkoi herättää kiinnostusta ulkomailla. Nummelinille tarjottiin monia sopimuksia eri maista, mutta lopulta Nummelin teki kahden vuoden sopimuksen Elitserien-seura Västra Frölundan kanssa. Joukkueessa Nummelinin pelinumero 3 oli jo varattu, joten hän joutui käyttämään pelinumeroa 33, jota hän on siitä asti käyttänyt kaikissa seurajoukkueissaan, mikäli numero 3 on ollut käytössä.


title: Petteri Nummelin

text: Tulokaskaudellaan Nummelin otettiin hyvin vastaan, ja hän sai pelata joukkueen ensimmäisessä kentässä tehden tehot 7+11=18. Nummelin oli taas mukana MM-kisoissa 1996. Kisoissa Suomen joukkue sijoittui viidenneksi. Nummelinille annettiin enemmän peliaikaa, mutta tehoja ei tullut. Seuraavalla kaudellaan 1996–1997 hän teki vieläkin voimassa olevan Elitserienin puolustajien yhden kauden runkosarjan maaliennätyksen iskemällä 20 täysosumaa. Sen lisäksi hän tehtaili 14 syöttöpistettä. Pudotuspeleissä Nummelin sai kasaan tehot 0+1 kahdessa ottelussa.


title: Petteri Nummelin

text: Vuoden 1997 MM-kisoissa Nummelin onnistui avaamaan arvokisojen pistetilinsä kahdella syöttöpisteellä. Suomen jääkiekkomaajoukkue sijoittui kisoissa jälleen viidenneksi.


title: Petteri Nummelin

text: Ruotsissa vietettyjen vuosien jälkeen Nummelin teki sopimuksen Sveitsin pääsarja Nationalliga A:n menestyneimpään ja pitkäaikaisimpaan joukkueeseen, HC Davosiin. Vaikka Nummelinin alkukausi kärsikin loukkaantumisen tuomasta haittavaikutuksesta, hän löysi toivuttuaan oivan pelivireen ja viimeisteli runkosarjan 33 ottelussa tehopisteet 13+17=30 ollen joukkueensa puolustajien kärkinimi myös pudotuspeleissä, jossa hän pelasi 17 ottelua tehoin 8+14=22.


title: Petteri Nummelin

text: Seuraavan kauden käynnistyessä Davosissa Nummelin oli tehnyt kovasti töitä jäätyään ulkopuolelle vuoden 1998 talviolympialaisiin valitusta Suomen joukkueesta. Hän pelasi koko kauden piste per peli-tahdilla merkkauttaen 44 runkosarjaottelussa yhteensä 53 tehopistettä. Hän voitti myös puolustajien pistepörssin ja alkoi hiljalleen saavuttaa entistä mittavampaa mainetta kiekollisena puolustajana. Davosille kausi oli hienoinen pettymys, sillä kovin odotuksin kauteen valmistautunut seura putosi mestaruusjahdista jo pudotuspelien ensimmäisellä kierroksella.


title: Petteri Nummelin

text: Kaudella 1999-2000 Nummelinin oiva pelivire Davosissa sai jälleen jatkoa. Hän takoi runkosarjan 40 ottelussa 15 maalia ja yhteensä 38 tehopistettä, ja hänen taitava kiekollinen osaamisensa huomioitiin myös Pohjois-Amerikassa: Columbus Blue Jackets varasi Nummelinin NHL:ään viidennellä kierroksella numerolla 133.


title: Petteri Nummelin

text: NHL-varauksen myötä Nummelin solmi kaksivuotisen sopimuksen Columbuksen kanssa ja aloitti kauden 2000–2001 NHL:ssä. Hänen peluuttamisensa puolustajana oli ongelma Columbuksen valmennukselle, joten hän pelasi suurimman osan kaudesta laitahyökkääjänä. Myös laitahyökkääjänä hänen peliaikansa oli tiukilla, ja pienen peliaikansa johdosta hän saavutti 61 pelaamassaan ottelussa vaatimattomat tehopisteet 4+12=16. Columbuksen valmennukseen tyytymätön Nummelin päätyi purkamaan sopimuksensa toisen kauden ja päätti siirtyä takaisin Sveitsiin.


title: Petteri Nummelin

text: Nummelin valitsi Sveitsiin palatessaan seurakseen HC Luganon. Ensimmäinen kausi Sveitsiin paluun jälkeen tuotti 34 ottelussa 24 tehopistettä (5+19). Seuraavalla kaudellaan hän voitti sekä puolustajien että koko runkosarjan pistepörssin tehopisteillään 18+39=57. Luganon ja Nummelinin loisto-otteet jatkuivat myös pudotuspeleissä kun Lugano voitti mestaruuden neljän vuoden tauon jälkeen.


title: Petteri Nummelin

text: Kolme seuraavaa kautta kulkivat Nummelinin osalta loistavasti. Hän pelasi jokaisella kaudellaan yli piste per peli-tahdilla, hän oli pudotuspelien paras pistemies vuosina 2004 ja 2006, hänet valittiin liigan tähdistökentälliseen keväällä 2004, hän voitti uransa toisen Sveitsin mestaruuden Luganossa kauden 2005–2006 päätteeksi ja voitti puolustajien pistepörssin kolmena vuotena perättäin. Nummelinin vauhti ei hyytynyt, vaan hän oli tehopisteillään 13+36=49 jopa NHL-tähti Joe Thorntonin edellä.


title: Petteri Nummelin

text: Vuoden 2006 kesäkuussa Nummelin teki kaksivuotisen ja arvoltaan yhteensä 2,2 miljoonan dollarin arvoisen sopimuksen NHL-seura Minnesota Wildin kanssa. Nummelin sai hyvän vastaanoton uudessa seurassaan ja pääsi kiekkoilemaan 51 runkosarjan ottelussa joissa hän teki kolme maalia ja 17 maalisyöttöä. Hän sai myös vastuuta rangaistuslaukausten luotettavana laukojana. Hänelle kertyi myös paljon peliaikaa erikoistilanteissa ja hänestä muodostuikin joukkueensa ylivoimatilanteiden tärkein puolustaja.


title: Petteri Nummelin

text: Kauden 2007–2008 kuluessa Nummelinin peliä häiritsivät loukkaantumiset, ja hän pääsi pelaamaan vain 27 ottelua. Hän pääsi pelaamaan jälleen itselleen hieman erikoisemmalla pelipaikalla, sillä hänet nostettiin joukkueensa hyökkääjäksi Minnesotan Pavol Demitran, Marian Gaborikin ja Wes Walzin poissaolojen johdosta. Kaksi kautta Minnesotassa eivät tuoneet Nummelinille ja joukkueelle menestystä, sillä Minnesota putosi pudotuspeleistä molempina vuosina pudotuspelien avauskierroksella. Kaksi kautta Minnesotassa nostivat Nummelinin kuitenkin erikoisen NHL-tilaston kärkeen; kymmenen kertaa rangaistuslaukausta Wildissa pelatessaan yrittänyt Nummelin onnistui viimeistelemään maalin yrityksissään kahdeksan kertaa. Kyseinen suoritus on kymmenen kertaa tai enemmän kisassa ampuneista pelaajista kovin.


title: Petteri Nummelin

text: Nummelinin vapauduttua Minnesotasta hänen perässään oli monia seuroja Venäjältä, Sveitsistä, Saksasta ja Ruotsista. Nummelin päätyi kuitenkin valitsemaan vanhan luottoseuransa HC Luganon kauteen 2010–2011 ulottuvalla sopimuksella. Nummelinin paluu Luganoon herätti seuran kannattajissa suurta toivoa aikaisempina vuosina liigan pohjalla olleen Luganon elpymisestä takaisin mestariksi. Nummelin säväytti jälleen pelaamisellaan viimeistellen 41 ottelussa uransa yhden kauden piste-ennätyksen 21+39=60, mutta Luganon menestys joukkuetasolla jatkui edelleen suhteellisen vaisuna.


title: Petteri Nummelin

text: Kaudella 2009–2010 Nummelin pelasi vain 34 ottelua loukkaantumisen takia, mutta saavutti niissä puolustajalle mittavat tehopisteet 7+16=23.


title: Petteri Nummelin

text: Nummelin aloitti jo 11. kautensa Sveitsin liigassa vahvasti, mutta joutui jättämään alkukauden otteluita väliin loukkaantumisen takia. 3. marraskuuta 2010 Nummelin saavutti 500 pelatun ottelun rajapyykin Sveitsin NLA:ssa ensimmäisenä suomalaisena jääkiekkoilijana. Marraskuussa konkaripuolustaja valittiin Euro Hockey Tourin Karjala-turnaukseen. Nummelin ei kuitenkaan loukkaantumisensa takia päässyt osallistumaan ja hänen sijastaan joukkueeseen valittiin Ville Uusitalo. Nummelinilta jäi myös MM-kisat 2011 väliin loukkaantumisen takia. Hän oli sitä ennen pelannut vain 4 ja puoli peliä vuonna 2011. Nummelinille kertyi Sveitsissä kaudella tehot 3+15=18, ja hän toimi joukkueensa HC Luganon varakapteenina.


title: Petteri Nummelin

text: Kaudella 2011–2012 Nummelin jatkoi Luganossa. Alkukauden vahvasti pelannutta Nummelinia pidettiin myös melko varmana valintana kevään 2012 MM-kisoihin, mikäli loukkaantumisilta olisi vältytty. Maaliskuun lopussa Nummelin ilmoitti kuitenkin joutuvansa jättämään MM-kisat väliin erinäisten vammojen vuoksi, koska hän epäili olevansa puolikuntoinen. Nummelin kertoi kuitenkin kisojen käynnistyttyä Aamulehdessä katuvansa sitä, että oli luopunut MM-kisapaikastaan liian helposti.


title: Petteri Nummelin

text: NHL-kausi 2012–2013 myöhästyi työsulun vuoksi, ja tämä varjosti myös Nummelinin pelaamista. Monet NHL-pelaajat saapuivat pelaamaan lukuisiin Euroopan jääkiekkosarjoihin, ja muun muassa Boston Bruinsin Patrice Bergeron saapui edustamaan HC Luganoa. Tämän myötä seuran ulkomaalaisten pelaajien kiintiö täyttyi ja Nummelinin pelaaminen Luganossa joutui ahtaalle. Hänen peliaikansa ja vastuunsa seurassa väheni, ja ajoittain hän joutui seuraamaan joukkueensa otteita myös pelaavan kokoonpanon ulkopuolelta. Hän päätti palata määräaikaisella lainasopimuksella Jääkiekon SM-liigaan ja Turun Palloseuraan. Sopimuksen ehtona oli, että mikäli sveitsiläisseuran työsulkupelaaja loukkaantuu, niin Luganolla olisi oikeus kutsua Nummelin takaisin kokoonpanoonsa. Nummelinin vierailu Turussa jäi vain yhden ottelun mittaiseksi, kunnes Lugano kutsui hänet takaisin Sveitsiin. Hän palasi myöhemmin vielä uudemman kerran Turkuun seitsemän ottelun ajaksi. Kauden aikana Nummelin pelasi Turun Palloseurassa yhteensä kahdeksan ottelua tehopistein 3+1=4, ja hän oli jälleen joukkueensa johtavia puolustajia pelaten keskimäärin 27 minuuttia jokaisessa ottelussaan.


title: Petteri Nummelin

text: Vuoden 2012 joulukuussa Nummelinin uutisoitiin tehneen sopimuksen Jääkiekon SM-liigassa pelaavan Rauman Lukon kanssa. Myös Turun Palloseura pyrki hankkimaan Nummelinin kokoonpanoonsa, mutta sopimuksesta ei päästy yhteisymmärrykseen. TPS:n pelaajakoordinaattori Ari Vuori kertoi seuran tehneen Nummelinille yhden seurahistoriansa suurimmista tarjouksista. Nummelinin pelaaja-agentti Petteri Lehto kuitenkin kertoi tarjouksen olleen roimasti alle Nummelinin markkina-arvon. Nummelin itse kiisti väitteet, joiden mukaan hän olisi allekirjoittanut sopimuksen Lukon kanssa. Hänen siirtonsa Lukkoon kuitenkin varmistui vuoden 2013 toukokuussa, kun seura vahvisti Nummelinin solmineen kaksivuotisen ja yhden kauden optiolla varustetun sopimuksen seuran kanssa. Nummelin itse perusteli päätöstään sillä, että halusi nimenomaan kahden vuoden sopimuksen.


title: Petteri Nummelin

text: Nummelin rikkoi 1. lokakuuta 2013 Lahden Pelicansia vastaan pelatussa ottelussa lähes 38 vuotta vanhan ennätyksen ollessaan 40-vuotiaana vanhin SM-liigan runkosarjassa kypärätempun eli kolme maalia yhdessä ottelussa tehnyt pelaaja. Tämä oli myös Nummelinin ensimmäinen hattutemppu hänen koko urallaan SM-liigassa. Runkosarjassa 33 ottelua pelannut Nummelin kirjautti tehopisteet 5+17=22, ja kymmenessä pudotuspeliottelussa hänen tehopisteensä olivat 3+7=10. Nummelin saavutti Lukossa kauden päätteeksi uransa kolmannen SM-liigan mitalin, kun Lukko voitti pronssiottelussa SaiPan.


title: Petteri Nummelin

text: Kaudeksi 2014–2015 Nummelin palasi Turun Palloseuraan allekirjoittaessaan seuran kanssa yksivuotisen, kautta 2015–2016 koskevalla optio-oikeudella varustetun sopimuksen. Nummelin valittiin joukkuen kapteeniksi ja sai käyttöoikeuden isänsä Timo Nummelinin jäädytettyyn pelinumeroon 3. Nummelinin osalta kausi alkoi ikävästi, sillä hän sai kauden toisessa pelissä Vaasan Sportia vastaan joukkuekaverinsa Simon Gysbersin mailan silmäänsä ottelun ensimmäisen erän lopussa. Nummelin joutui jättämään pelin kesken ja myöhemmin kävi ilmi, että mailan lapa lävisti hänen silmäluomensa.


title: Petteri Nummelin

text: Mtv3 Sport-uutiset ilmoitti 29. joulukuuta 2014, että Petteri Nummelin palaa pelaamaan takaisin TPS:n ykkösketjuun. Tämä tapahtui pitkän sairausloman jälkeen. Ensimmäisessä sairausloman jälkeisessä pelissään Petteri Nummelin kirjasi tehot 0+1, mikä tapahtui 30. joulukuuta 2014 Tampereen Ilvestä vastaan. Hän pelasi omassa ketjussaan laitahyökkääjän paikalla, eikä puolustajana. Nummelinin paluu kaukaloon tapahtui hätäratkaisuna, koska joukkueen loukkaantumistilanteen vuoksi käytössä ei ollut tarpeeksi hyökkääjiä. Tammikuussa Nummelin pelasi vain muutaman pelin lähinnä paikaten loukkaantumisia ja hakien pelituntumaa. Helmikuun maajoukkuetauon jälkeen Nummelinin pelasi suurimman osan loppukauden peleistä. Kauden päätteeksi Nummelin ja TPS päättivät käyttää vuoden option Nummelinin sopimuksesta.


title: Petteri Nummelin

text: Kausi 2015-2016 sujui jokseenkin paremmin loukkaantumisten osalta, ja varsinkin alkukauden Nummelin pystyi pelaamaan lähes kaikki ottelut lukuun ottamatta ylävartalovammaa lokakuussa. Tämän jälkeen Nummelin oli pelaavassa kokoonpanossa satunnaisesti ja oli poikkeuksetta poissa vieraspelit. Puolustusroolissa Nummelinin liike ei enää ollut entisellä tasolla, mutta miehen pelinlukutaito ja hämmästyttävän tarkat pystysyötöt edesauttoivat joukkuetta. Pisteitä valossa kausi sujui kuitenkin hyvin ja Nummelin kirjasi 27 pelatussa runkosarjaottelussa tehot 5+14=19. Pudotuspeleissä Nummelin pelasi sekä puolustajan että laitahyökkääjän tontilla iskien 5 ottelussa tehot 1+2=3. Nummelinin ura TPS:ssä päättyi Oulun Kärpille hävittyyn puolivälieräsarjan kuudenteen otteluun Turussa. Ottelun jälkeen Nummelin luisteli kunniakierroksen ja kävi kiittämässä TPS-kannattajia. Myöhemmin hän paljasti haastattelussa uransa jatkuvan jossain toisessa seurassa.


title: Petteri Nummelin

text: Kaudeksi 2016–2017 Nummelin allekirjoitti vuoden mittaisen sopimuksen Storhamar Dragonsin kanssa. 8. helmikuuta 2017 Yle Urheilun mukaan, Nummelin purki sopimuksensa joukkueen kanssa. Hän siirtyi Mestis-seura Turun Tovereihin, seuraan jonka kanssa oli aiemmin neuvotellut, pelaamiseen siirtymisestään.


title: Petteri Nummelin

text:
Nummelin teki kaudeksi 2017–2018 sopimuksen Aasian jääkiekkoliigassa pelaavan Nikkō Ice Bucksin kanssa. Yhden Japanin kauden jälkeen Nummelin etsi uutta seuraa, mutta myöhemmin lopetti uransa ja siirtyi TPS:n B-junioreiden apuvalmentajaksi.
Petteri Nummelin on yksi Suomen kaikkien aikojen menestyneimmistä maajoukkuepelaajista, ja valittiinkin yleisöäänestyksessä vuonna 2009 Suomen kaikkien aikojen 10. parhaaksi kisaleijonaksi. Nummelinilla on takanaan 253 ottelua leijonapaidassa, 15 aikuisten MM-kisat, yhdet olympialaiset, yksi maailmancup sekä lukuisia muita otteluita. Nummelin on arvokisoissa tehnyt tehot 15+48=63 (tilanne 20.5.2010). Nummelin on usein ollut yksi maajoukkueen johtohahmoista ja valittu lukuisia kertoja Suomen joukkueen parhaaksi pelaajaksi. Nummelinin viimeisimmät arvokisat ovat jääkiekon maailmanmestaruuskisat Saksassa 2010, jossa hänet valittiin parhaaksi puolustajaksi ja jo viidennen kerran tähdistökentälliseen. Nummelin on tehnyt 252 maaottelussa tehot 40+112=152. Maajoukkueessa Nummelin pelaa numerolla 3.


title: Petteri Nummelin

text: Nummelin on lajin MM-historian menestyneimpiä pelaajia. Vuoden 2010 turnaukseen osallistumisen johdosta Nummelin nousi 15. kisaedustuksensa ansiosta 14 turnausta pelanneiden Tšekkoslovakian Jiří Holíkin ja Ruotsin Sven Tumban ohi. Sveitsin Mathias Seger ohitti Nummelinin MM-kisaedustusten määrässä pelattuaan 16. MM-kisansa Minskissä 2014.


title: Petteri Nummelin

text: Nummelin edusti Suomea MM-kisoissa ensimmäisen kerran maailmanmestaruuteen päättyneissä vuoden 1995 kisoissa. Sen jälkeen hän vakiinnutti paikkansa MM-kisamiehistössä ollen mukana jokaisissa MM-kisoissa vuoteen 2010 asti, paitsi vuonna 2008 nivusvamman takia. Vuosina 2011 ja 2012 kisat jäivät väliin loukkaantumisten takia. Vuoden 2013 MM-kisoihin Nummelinia ei kutsuttu, kun taas vuoden 2014 MM-kisat Nummelin joutui jättämään väliin olkapäävamman vuoksi.


title: Petteri Nummelin

text: Nummelin pelasi kolmessatoista peräkkäisessä MM-turnauksessa vuosina 1995–2007. Hänet on valittu viidesti (2000, 2001, 2006, 2007 ja 2010) maailmanmestaruuskisojen tähdistökentälliseen, ja vuonna 2000 sekä 2010 myös MM-kisojen parhaaksi puolustajaksi. Lukuisista MM-kisaesiintymisistä huolimatta Nummelin oli mukana olympialaisissa vain kerran, Torinossa 2006.


title: Petteri Nummelin

text: Nummelin on kaikkien aikojen toiseksi tehokkain suomalaispelaaja MM-kisoissa (15+49, tilanne 21.12.2011) Ville Peltosen jälkeen.


title: Petteri Nummelin

text: Nummelin on vuoden 1995 maailmanmestaruusjoukkueesta pisimpään uraansa jatkanut pelaaja.


title: Petteri Nummelin

text: Petteri Nummelinin isä Timo Nummelin on TPS-legenda, ja tunnettu ”viulunsoitto”-tuuletuksestaan. Petteri Nummelinilla perheeseen kuuluvat vaimo, kaksi tytärtä ja yksi poika. Nummelinin vapaa-ajan harrastuksia ovat tennis ja kalastus.


title: Asteroidiryhmä

text: Asteroidiryhmä on joukko asteroideja, joita yhdistää samankaltainen rata. Esimerkiksi troijalaiset asteroidit kiertävät Jupiterin radalla keskimäärin 60 astetta planeetan edellä tai jäljessä. Tunnetaan myös Apollo, Amor- ja Aten-asteroidit, jotka tulevat lähelle maata. Nämä ovat niin sanottuja NEO-asteroideja.


title: Punapassio

text: Punapassio ("Passiflora edulis") on Brasiliasta kotoisin oleva kasvi, jota kutsutaan yleisimmin nimillä passiohedelmä, passionhedelmä tai kärsimyshedelmä. Tieteellinen lajinimi "edulis" tarkoittaa syötävää. Hedelmät kasvavat monivuotisissa köynnöksissä. Ne voivat olla ruskehtavia tai vihertäviä. Raaka hedelmä on sileäpintainen, kypsän hedelmän pinta on rypistynyt. Hedelmä tuottaa paljon etyleeniä, joten se kannattaa pitää erillään kasviksista, jotka eivät siedä sitä.


title: Xzibit

text: Xzibit, oikealta nimeltään Alvin Nathaniel Joiner, (s. 18. syyskuuta 1974 Detroit, Michigan) on yhdysvaltalainen rap-muusikko. Hän myös juontaa ohjelmaa "Viritetyt vehkeet" ("Pimp My Ride") MTV:llä. Xzibitin äiti kuoli hänen ollessa yhdeksänvuotias. Xzibit muutti kymmenvuotiaana New Mexicoon isänsä kanssa ja alkoi kirjoitella runoja ja riimejä. 13-vuotiaana hänelle alkoi tulla ongelmia paikallisten poliisien kanssa. 17-vuotiaana Xzibit muutti Los Angelesiin ja alkoi kirjoittaa sekä esittää rapmusiikkia. Hänellä on Tremaine-niminen poika. Vuonna 2004 hän levytti Alice Cooperin kanssa yhteiskappaleen Ateenan kesäolympialaisia 2004 varten. Xzibit on ollut myös mukana Eminemin elokuvassa "8 Mile", Kornin Twisted Transistor -videolla ja myös sivuhenkilönä elokuvissa "Gridiron Gang" ja "". Xzibit on kuulunut nuorempana Crips-katujengiin. Xzibitille syntyi ennen aikojaan poika, jolle hän antoi nimen Xavier 15. toukokuuta 2008. Ennenaikaisen syntymisen seurauksena lapsi kuitenkin kuoli 26. toukokuuta. Xzibitin tunnetuin lausahdus on "X to the Z Xzibit", joka kuullaan monissa Xzibitin kappaleissa.


title: Xzibit

text: Xzibit esiintyi ensimmäistä kertaa Suomessa 27. huhtikuuta 2009 The Circus -yökerhossa Helsingissä.


title: Baltic Pearl

text: Baltic Pearl () on Pietariin rakenteilla olevan huippumoderniksi kuvaillun kaupunginosan kehityshanke. Itämeren helmi sijaitsee Nevanlahden perukassa Itämeren rannalla, kaupungin lounaisosassa Kraasselan piirissä.


title: Baltic Pearl

text: Sopimus kaupunginosan rakentamisesta solmittiin toukokuussa 2005 Shanghaissa kuvernööri Valentina Matvijenkon ja sijoittajien välillä. Hankkeen on arvioitu valmistuvan 2013. Suomalainen SRV aloitti kauppakeskusen rakentamisen syksyllä 2010.


title: Baltic Pearl

text: Kaupunginosa tulee sisältämään


title: Baltic Pearl

text: Kaupunginosan omistavat kokonaan Kiinassa toimivat yritykset. Suurimmat osanottajat ovat:


title: Daniel Sjölund

text: Henrik Daniel Sjölund (s. 22. huhtikuuta 1983 Finström) on suomalainen jalkapalloilija, joka edustaa Allsvenskanissa pelaavaa IFK Norrköpingiä. Hän on pelipaikaltaan keskikenttäpelaaja. Sjölund on pelannut vuosien varrella eri ikäkausimaajoukkueissa ja nyttemmin myös Suomen A-maajoukkueessa. Hän on myös yksi harvoista pelaajista maajoukkueessa, joka ei ole koskaan pelannut Veikkausliigassa.


title: Daniel Sjölund

text: 16-vuotiaana IF Finströms Kamraternan kasvatteja oleva Sjölund siirtyi Englannin Valioliigan West Hamiin ruotsalaisesta IF Brommapojkarnasta. Tätä ennen hän oli edustanut myös IFK Mariehamnia. Vuonna 2000 Sjölund siirtyi miljoonan punnan siirtosummalla West Hamista Liverpooliin. Kaupassa siirtyi rahan lisäksi myös puolustaja Rigobert Song Liverpoolista West Hamiin.


title: Daniel Sjölund

text: Sjölund ei kuitenkaan Liverpoolissa päässyt murtautumaan ykkösjoukkueeseen vaan jumittui reserveihin. Vuonna 2003 hänet lainattiinkin tukholmalaiseen Djurgårdens IF:iin, jolloin seura voitti Ruotsin mestaruuden. Vuotta myöhemmin laina muuttui pysyväksi sopimukseksi Djurgårdeniin. Sjölundin läpimurto joukkueessa tapahtui kuitenkin vasta kaudella 2005. Hän teki seitsemän maalia Allsvenskanissa. Myös joukkueella meni hyvin, sillä Djurgården voitti Ruotsissa tuplamestaruuden. Sjölund nousi myös Jyrki Heliskosken maajoukkueeseen, vaikkakin hänen maajoukkuedebyyttinsä oli tapahtunut jo toukokuussa 2003 Norjaa vastaan. Tammikuussa 2010 Sjölund solmi Djurgårdenin kanssa kolmen vuoden jatkosopimuksen.


title: Daniel Sjölund

text: Sjölundin äidinkieli on ruotsi, eikä hän puhu juurikaan suomea. Esimerkiksi pelatessaan Liverpoolissa Sjölund keskusteli Sami Hyypiän kanssa englanniksi, koska Hyypiä ei vastaavasti puhu ruotsia. Hänen sisarensa Annica Sjölund edustaa myös jalkapalloilijana Suomea maajoukkuetasolla.


title: Josh Ryan Evans

text: Joshua Ryan ”Josh” Evans (10. tammikuuta 1982 – 5. elokuuta 2002) oli näyttelijä, joka tuli tunnetuksi Timmy Lenoxin esittäjänä saippuasarjassa "Passions". Hänellä oli akondroplasia-kasvuhäiriö, jonka vuoksi hän näytti ja kuulosti iästään huolimatta pieneltä lapselta.